EU mora učiniti sve da sačuva Šengen\nBeta\t 25. januara 2016. 13:40\nEvropski komesar za pitanje migracija Dimitris Avramopulos izjavio je danas da EU mora da pronadje način da bolje upravlja svojim spoljnim granicama kako bi zadržala i sačuvala slobodu kretanja unutar Šengenske zone.\n“Moramo bolje da upravljamo svojim spoljnim granicama i, očito, zemlje koje su na prvoj liniji moraju više da rade na tome, a mi smo tu da ih podržimo. Moramo učiniti sve da sačuvamo i održimo najveće dostignuće evropske integracije i mislim da je to ono što gradjani Evrope od nas očekuju”, rekao je Avramopulos uoči neformalnog sastanka ministara pravde i unutrašnjih poslova EU u Amsterdamu.\nUoči sastanka na kojem će evropski ministri pokušati da pronadju načine kako da uspore priliv izbeglica iz Turske u Grčku, Avramopulos je pozdravio inicijativu holandskog predsedavajućeg da prioritet bude dat evropskoj graničnoj i obalskoj kontroli i najavio da će danas biti inaugurisan evropski kontrateroristički centar koji će “biti veoma koristan u budućnosti”.\nAustrijska ministarka unutrašnjih poslova Johana Mikl-Lajtner rekla je da bi EU, ukoliko ne uspe da smanji priliv izbeglica iz Turske, možda trebalo da uspostavi graničnu kontrolu na nekom drugom mestu.\n“Ako ne možemo da osiguramo evropske granice, što znači grčko-tursku, jasno je da će se onda šengenska granica pomeriti na centralnu Evropu”, rekla je Mikl-Lajtner novinarima pre početka sastanka.\nItalijanski ministar unutrašnjih poslova Andjelino Afano rekao je da Italija ne podržava premeštanje evropske granice na severnu granicu Grčke, sa Makedonijom.\n“Smatramo da Evropa treba da ostane stabilna struktura, da ne mogu postojati delići Evrope unutar, a delići izvan, jer bi to bio početak raspada”, naveo je on.\nEvropske ministre su na dolasku na sastanak u amsterdamskom Pomorskom muzeju sačekali demonstranti na dva broda. Na jednom sa pojasevima za spasavanje kakve nose migranti koji morem prelaze iz Turske u Grčku, a na drugom sa velikim transparentom na kojem piše “Lideri Evrope ne treba da vas brinu izbori, već udžbenici istorije”


Nissan najavio da polako povlači dizelaše iz Evrope – AutoTarget\nNissan najavio da polako povlači dizelaše iz Evrope\nU posljednje vrijeme neki su se proizvođači deklarisali da će nastaviti da koriste dizelske motore, poput Volkswagena, Mazde, Mercedesa, dok je na drugoj strani i dobar broj onih koji su se ovih agregata odrekli (izbaciće ih u fazama). Drugoj grupi upravo se pridružio Nissan koji vjeruje da će kupci zbog poreza i restrikcija sve više kupovati benzince, hibride i električne automobile.\nOvo je za Reuters potvrdio portparol japanskog brenda, naglasivši da se stvari neće odvijati preko noći.\n“U ovom momentu zbog velikog broja kupaca moderni dizelski motori nastaviće da se isporučuju u vozilima pod Nissan značkom. U Evropi gdje je najviše koncentrisana naša dizelska prodaja, mi ćemo elektrifikacijom polako izgurati dizelaše iz putničkih automobila, a sve sa predstavljanjem novih verzija automobila”, kazao je on.\nPodsjetimo da Nissan trenutno koristi dizelske agregate porijeklom od francuskog partnera Renaulta, poput 1.5, 1.6, 2.0 dCi motora koji su svakako jedni od boljih na tržištu.


Lisice predstavile četiri pojačanja\n04.08.2020 Lisice predstavile četiri pojačanja\nOmladinski rukometni klub „Mačva“ ozvaničio je prva pojačanja za novu sezonu. Mačvanskim „Lisicama“ pridružila su se tri igrača RK „Spartak“, desno krilo Uroš Kolundžić (20) i braća Peić Tukuljac, Željko (22) i Jovan (20), na bekovskim pozicijama. Četvrti novi adut Mačvana je levoruki Aleksandar Ješić (18), desni bek, koji se ekipi iz Bogatića pridružio iz redova beogradskih crveno-belih.\n„Od osme godine se bavim ovim sportom, prošao sam Partizanovu školu rukometa, a u Bogatić dolazim iz Crvene Zvezde. Poznajem neke od momaka koji su ranije igrali u Mačvi, čak sam imao priliku da igram protiv B tima u Drugoj ligi centar. Iskreno se nadam da ću svojom igrom opravdati ukazano poverenje“, rekao je Aleksandar Ješić.\nŽeljko i Jovan dolaze iz Subotice, a pored superligaškog iskustva, iza sebe imaju i mečeve u evropskim rukometnim ligama.\n„U Spartaku sam imao minutažu i u SEHA ligi, a iza mene je dobra sezona u najvišem rangu u našoj zemljii. Želja mi je da se u najboljem svetlu pokažem u novom klubu i tako doprinesem što boljem plasmanu Mačve“, kaže Željko. Podjednako motivisan da zablista u novom timu je i Jovan: „U rukometnim krugovima sam čuo samo najlepše stvari o Mačvi, zbog čega sam „prelomio“ da u narednoj sezoni zaigram baš ovde. Upoznat sam sa ciljevima kluba, plasman u viši rang, pa očekujem da zajedno uspemo u tome“, dodaje Jovan Peić Tukuljac.\nJoš jedan Subotičanin, Uroš Kolundžić ekipi se pridružio sa dvogodišnjim iskustvom iz najvišeg državnog ranga i titulom najboljeg desnog krila u reprezentaciji Vojvodine.\n„Prve rukometne korake, sa deset godina, napravio sam u Spartaku. U Super A ligi sam prvi put nastupao sa 18 godina, što je bilo jedno veliko iskustvo za mene. Kao i svaki mladi igrač, imam želju da zaigram u reprezentaciji Srbije, pa se nadam da ću u budućnosti svojom igrom tamo zaslužiti mesto. Novi klub i nova sredina najbolja su motivacija da se pokaže svoj maksimum“, izjavio je Uroš Kolundžić.\nPredsednik ORK „Mačva“, Dražen Pavić, potpisao je danas ugovore sa ova četiri igrača, a narednih dana najavljuju se još dva pojačanja.\n„Želja nam je ista kao i prošle sezone, u kojoj smo ostvarili sjajne rezultate, a koja je zbog aktuelne situacije sa koronavirusom poništena. I sada, ciljamo najviše domete, kako u prvenstvu tako i u Kupu. Pripreme nove, mlade i perspektivne ekipe počinju 17.avgusta, a do tada će nam se pridružiti i još dva igrača iz Partizana, uz stare proverene snage, koji će startovati sa treninzima na Mačvinom stadionu, dok se ne ostvare uslovi za ulazak u halu. Zahvalili smo se nekim igračima, neki posle ove velike pauze nisu u mogućnosti dalje da igraju, pa su se sami izjasnili da ne mogu da nastave. Prvenstvo počinje u oktobru, do kada ćemo odigrati nekoliko pripremnih utakmica, sa protivnicima iz višeg ranga“, naveo je Dražen Pavić.\nVi ste posetilac br: 18 330 953


U petak, 13. septembra, veće opštine Novi Bečej održalo je 108. sednicu u ovom sazivu. Na dnevnom redu pred većnicima se našlo devetnaest tačaka, a većina je bila usko vezana za budžet. Naime, u planu je rebalans budžeta lokalne samouprave čiji predlog je bio prvi na dnevnom redu.\nPredsednik opštine Novi Bečej, Saša Maksimović, istakao je da je rebalans trebalo uraditi još pre dva meseca, ali se čekalo zbog traženja rešenja za dugove Doma zdravlja. Kako kaže, taj problem još nije rešen, ali se sa rebalansom ne može više čekati. „Neke stvari nismo mogli da predvidimo za 2019 godinu kao što je rekonstrukcija ulica u Kumanu. Mi smo za taj projekat konkurisali 2018. godine u februaru, a sredstva su nam odobrena 2019 tako da nismo ni planirali da smo prošli na tom projektu, a jesmo. Mi jesmo imali sredstva za asfaltiranje koja su bila predviđena zajedno sa Upravom za kapitalna ulaganja Vlade AP Vojvodine. Međutim, sad za to nemamo. Dobili smo sredstva i od njih, ali nemamo za naše učešće i zato neke stvari moraju da se promene u budžetu. Radi se o investicionom delu, što je najvažnije od svega. Ne radi se o potrošnji već o infrastrukturnim investicijama. O izgradnji kanalizacije, našem učešću u Hertelendiju, učešću u rekonstrukciji Doma zdravlja koja nas očekuje u ukupnoj vrednosti većoj od četiri miliona evra što će finansirati Kancelarija za javna ulaganja, ali ima i određene troškove koje će budžet opštine snositi“, rekao je predsednik Maksimović. Kao jedan od primera tih troškova, on je naveo grejanje u Domu zdravlja čiju rekonstrukciju neće finansirati Kancelarija.\nI korisnici budžeta su danas iznosili predloge izmena finansijskih planova u skladu sa predstojećim rebalansom, a date su saglasnosti i na program manifestacije „Dani Laze Telečkog“ i festivala „Ričaj“.\nO rebalansu će odlučivati skupština opštine Novi Bečej na sednici koja će biti održana po isteku roka za javnu raspravu o rebalansu.


Odlukom rukovodstva PerSu marketa svi zaposleni koji postanu roditelji, počev od januara ove godine, dobiće finansijsku podršku u iznosu od 30 000 dinara, kao i poklon paket u kome se nalaze proizvodi namenjeni novorođenim članovima PerSu zajednice. Ceo projekat je nazvan SUPER BEBA jer je, kako se navodi iz kompanije, inspirisan upravo njihovim zaposlenima za koje veruju da će biti i SUPER roditelji:\n– U 2019. ulazimo sa mnogo ideja, rezolucija, planova, a podršku u svemu nam svakodnevno pružaju naši zaposleni. Kako će neki od njih u ovoj godini postati roditelji, želimo da darujemo njihove bebe. Nadamo se da će ovaj naš korak doprineti i povećanju nataliteta, te da će se broj novorođenih beba povećati u svim mestima u kojima poslujemo- izjavio je Darko Bjeloglav, direktor i vlasnik kompanije PerSu .\nPovećanje zarada svim zaposlenima i projekat SUPER BEBE prve su u nizu akcija koje će kompanija preduzeti i time potvrditi reputaciju dobrog poslodavca. Ujedno, to je i način da PreSu kaže hvala zaposlenima koji su, kako navodi rukovodstvo, doprineli da se PerSu marketi od drugih razlikuju upravo po ljubaznosti, predusretljivosti i iskrenoj komšijskoj podršci.\nPrethodnoOtklonjene sve nedoumice: Odvažni će za Časni krst plivati na Starom jezeru i “Strelištu”\nSledećePrvakinja Srbije u velnes fitnesu: Harizmatična Barbara, čeličnom voljom do izvajanog tela


Predavanje: "Život Zvezda I Nastanak Hemijskih Elemenata" | Svet Nauke\nHome » Događaji » Predavanje: “Život zvezda i nastanak hemijskih elemenata”\nPredavanje: “Život zvezda i nastanak hemijskih elemenata”\nSvet nauke 17.12.2017.2017-12-17T12:48:37+01:002017-12-17T12:48:37+01:00 Događaji No Comments\nAstronomsko društvo “Alfa” i Departman za fiziku PMF-a u Nišu, u četvartak, 21. decembra 2017. godine, od 20:30h organizuju predavanje\nŽivot zvezda i nastanak hemijskih elemenata.\nPredavač će biti dr Milan Milošević (Departman za fiziku PMF-a u Nišu). Predavanje će biti održano u amfiteatru Prirodno-matematičkog fakulteta.\nPosetioci ovog predavanja upoznaće se sa životom zvezda, pratiće evoluciju zvezda od ogromnog međuzvezdanog oblaka gasa do sjajnih eksplozija supernova. Tokom ovog predavanja posetioci će saznati kako su nastali hemijski elementi koji izgrađuju svet oko nas i zašto smo svi mi “delić” neke davno zaboravljene zvezde.\nOvo predavanje drugo je u nizu predavanja Škole astrobiologije, koju AD Alfa i Departman za fiziku organizuju u okviru projekta “Astronomija svuda“, uz podršku Centra za promociju nauke.\nUlaz na predavanje, kao i učešće na školi je besplatno, i otvoreno za sve zainteresovane. Iz organizacionih razloga, neophodno da se oni koji žele da pohađaju sva predavanja Škole astrobiologije prijave.\nZa sve one koji nisu u mogućnosti da prisustvuju predavanju biće obezbeđen direktan prenos na ovoj strani ili na Youtube kanalu društva. Preliminarni program predavanja Škole astrobiologije možete pogledati ovde.\nTags:alfa, biologija, evolucija, fizika, nis, pmf, predavanje, skola, zivot, zvezde\nPredavanje “Galaksije kao gradivni elementi Univerzuma”


Blog - Novosti u Polisama za Putno Osiguranje - Putno osiguranje\nU eri epidemije Kovid 19, svako putovanje u inostranstvo, izgleda kao nemoguća misija. Pored brojnih zabrana i testova, jedan od uslova je da i vaša polisa putnog zdravstvenog osiguranja ima uključeno pokriće, ukoliko se prilikom boravka u inostranstvu otkrije da ste zaraženi virusom Korona.\nPutničko zdravstveno osiguranje treba da pokrije troškove testiranja na Kovid 19 i eventualnog bolničkog lečenja.\nVećina osiguravajućih društava nudi klasično putničko medjunarodno zdravstveno osiguranje sa standardnim pokrićem 30.000evra, međutim, pokriće za Kovid bude u rasponu od 1.000evra do 5.000evra.\nU Srbiji trenutno samo jedna osiguravajuća kuća nudi pokriće za Kovid, na svojim polisama za međunarodno zdravstveno osiguranje, sa sumom pokrića do 30.000evra, za teritoriju celog sveta, bez ograničenja.\nPošto osiguravajuće kuće u Srbiji polako shvataju da će Kovid pokriće na polisama za putno zdravstveno osiguranje biti svakodnevnica, trude se da prošire pokriće, tako što jedna od osiguravajućih kuća u Srbiji nudi pokriće troškova za boravak u karantinu usled zaraze sa Kovid 19.\nZa najbolju opciju vaše polise za putničko osiguranje za lečenje u inostranstvu, budite slobodni da kontaktirate jedini sajt koji se isključivo i samo bavi polisama putnog zdravstvenog osiguranja.


6 miliona dolara otkupnine za otete turiste - Klix.ba\n22.9.2008. u 16:49\nJedanaest turista koji su u petak, zajedno sa njihova četiri vodiča kidnapovani u Egiptu tokom organizovanog obilaska Gilfa al-Kebira prošvercano je u Sudan i za njih je zatražena otkupnina od čak šest miliona dolara, najnovije su informacije koje u ponedjeljak prenose svjetski mediji.\nZa turiste i njihova četiri vodiča i čuvara vjeruje se da su odvedeni u Sudan, iako nema direktnog kontakta sa otmičarima, za koje se misli da su pripadnici lokalnog pustinjskog stanovništva. Postoje indirektni nagovještaji da je za puštanje 11 nesretnih turista zatražena kaucija od 6 miliona dolara.\n"Nema direktnog kontakta sa otmičarima. Svaki kontakt je indirektan i dolazi preko turističke agencije koja je organizovala obilazak," objasnio je glasnogovornik vlade Egipta Magdy Rady.\nGlasnogovornik je još dodao da egipatske i sudanske vlasti zajednički rade na tome da se turisti sigurno vrate kućama, te da se njihovi otmičari ispravno identificiraju i izvedu pred lice pravde.


02.08.2016 u 12:11\nKinezi traže lek protiv bolesti koje prenose komarci\nKINA – Svake nedelje naučnici u južnoj Kini oslobode tri miliona zaraženih komaraca na tri kilometra dugom ostrvu u blizini grada Guangdžoa u nadi da će uspeti da izleče denga groznicu, žutu groznicu ili zika virus, prenosi Rojters. Bakterija koja se prirodno javlja u 28 odsto divljih komaraca, dovodi do toga da mužjak komarca zarazi ženku sa kojom se pari. Naučnici u laboratoriji ubrizgavaju bakterije u jaja komaraca, da bi zatim pustili zaražene muške komarce na ostrvo od kojih ženke posle parenja ostaju sterilne . Cilj je da pokušamo da suzbijemo broj komaraca koji prenose bolesti, izjavio je Zijong Ksi, direktor San Jet-san univerziteta za kontrolu tropskih bolesti. On je naglasio da ova tehnologija može da se koristi za lociranje zona zaraženih komaraca čime bi se znatno smanjilo\n30.07.2016 u 20:00\nPotraga za zaraženim komarcima\nVirus „zapadnog Nila” kod beogradskih komaraca izolovan je prvi put ove godine – na Banovom brdu i Paliluli. To ipak ne znači da su Beograđani koji žive na ove dve lokacije ugroženiji od ostalih žitelja, poručuju iz Zavoda za biocide i medicinsku ekologiju, jer za nekoliko dana stižu novi rezultati ispitivanja na prisustvo zaraženih krvopija i u ostalim delovima prestonice. Stručnjaci tvrde da ne treba paničiti jer se ovi komarci redovno pojavljuju svake godine, ali je dobra vest to da broj obolelih i umrlih od ovog virusa konstantno opada već tri godine. – Upravo na ova dva lokaliteta su se i minule godine našli „pozitivni” komarci. I dok su sada aktuelni na Paliluli i Banovom brdu, sutra će to možda biti druga lokacija. Pošumljeni delovi i priobalje su svakako najkritičnije\n20.06.2016 u 18:41\nTV koji tera komarce\nNjU DELHI - Indijska podružnica južnokorejskog elektronskog giganta LG-a počela je da prodaje televizore koji imaju mogućnost da oteraju komarce koji šire bolesti poput malarije, zike i denga groznice, piše britanski list Telegraf. TV nazvan „Mosquito Away Technology” koristi ultrazvučne talase koji su nečujni za ljude, ali doprinose tome da komarac odleti, poručuju iz kompanije. Ista tehnologija, koju je jedna nezavisna laboratorija u Čenaju potvrdila kao efikasnu, bila je korišćena u LG-ovim klima uređajima i mašinama za pranje veša, navodi se u saopštenju kompanije. Ova tehnologija, koja funkcioniše i kada je TV isključen, dostupna je u dva modela, po ceni od 26.500 rupija i 47.500 rupija (276 funti, odnosno 495 funti).\n28.05.2016 u 10:15\nSZO odbila poziv za izmeštanje ili odlaganje OI u Riju\nLONDON – Svetska zdravstvena organizacija (SZO) je danas odbacila pozive da se Olimpijske igre, koje se održavaju u avgustu u Rio de Žaneiru, izmeste u drugu zemlju ili odgode zbog opasnosti koju predstavlja epidemija virusa zika u Brazilu. Odgovarajući na pozive više od 100 vodećih svetskih naučnika, koji su naveli da bi bilo neetički da se OI održe po planu, SZO je saopštila da održavanje Igara u Riju neće „značajnije uticati na širenje” virusa zika, za kojeg se smatra da izaziva teške urođene defekte kod dece, preneo je Rojters. „Na osnovu trenutne procene virusa zika, koji je prisutan u gotovo 60 zemalja sveta i 39 zemalja Severne i Južne Amerike, nema opasnosti po javno zdravlje koja bi opravdala odlaganje ili otkazivanje igara”, navodi se u saopštenju SZO. Oko 150 vodećih\n23.05.2016 u 19:05\nOpasnost vreba od komaraca\nU strahu od virusne infekcije koju prenose komarci zaraženi zika virusom, a koja se proširila u desetini zemalja Južne i Centralne Amerike i oblasti Kariba, sportisti i turisti se uoči predstojeće Letnje olimpijade u Brazilu različito pripremaju. Objavljeno je da će, na primer, sportisti Južne Koreje nastupati u dresovima dugih rukava i dugih nogavica, dok će takmičari iz Australije biti snabdeveni i kondomima posebne jačine, jer se virus zika prenosi i seksualnim kontaktom. Zika virus je stigao i do Njujorka: do sada je dijagnostikovan kod 40 osoba koje su se, sve, zarazile van SAD, saopštili su gradski zvaničnici. U pojedinim slučajevima je do inficiranja došlo posle uboda komarca, ali i preko seksualnog kontakta. Nedavno je gradonačelnik Njujorka Bil de Blazio, kako prenosi „Volstrit\n06.02.2016 u 15:05\nKomarci zuje i usred zime\nKomarci usred zime. Ništa neobično, posebno za žitelje Starog grada, Novog Beograda i Čukarice, za sve one koji žive uz reku ili im se domovi nalaze u blizini kanala. Dosadno zujanje i ubadanje nepoželjnih krvopija, priznaće većina, ne jenjava ni u zimskim mesecima, na šta ukazuju i stručnjaci, jer ovi insekti lako pronalaze način da opstanu i po hladnijem vremenu. Kako onda sugrađani mogu da se izbore sa njima? U Zavodu za biocide i medicinsku ekologiju ističu da će do kraja aprila sprovoditi akciju suzbijanja komaraca u zatvorenom prostoru stambenih i drugih objekata na teritoriji Beograda. Žitelji koji primete komaraca mogu da se obrate stručnjacima zavoda pozivom na broj telefona 011/3054-000 ili posredstvom i-mejla [email protected] – U određenim delovima prestonice\n03.02.2016 u 23:01\nNa Floridi vanredno stanje zbog zika virusa\nTALAHASI – Devet ljudi inficiranih zika virusom registrovano je na Floridi zbog čega je guverner Rik Skot proglasio vanredno stanje u četiri okruga te američke države, prenosi večeras AP. Zdravstveni zvaničnici uvereni su da su svi oboleli nakon što su putovali u područja gde je Zika virus prisutan. Skot je naveo da Florida čini sve da spreči širenje virusa, kao i da je državnom odeljenju za poljoprivredu dozvoljeno da koristi u većoj meri sprej protiv komaraca. Reč je o virusu koji prenose komarci i koji se brzo širi. Tako se u Brazilu 2.700 slučajeva oštećenja mozga kod novorođenčadi pripisuje ziki. Za sada nema leka protiv ovog virusa. Prvi simptomi su groznica, osip i svrab, bol i konjuktivitis. Većina obolelih je kratko bolovala, oko nedelju dana, međutim posledica može\n30.01.2016 u 20:28\nViše od 2.000 trudnica u Kolumbiji zaraženo virusom zika\nBOGOTA – Kolumbija je saopštila danas da je više od 2.000 trudnica u toj južnoameričkoj državi inficirano virusom zika za koji se veruje da izaziva oštećenje mozga kod novorođenčadi. Nacionalni institut za zdravstvo je izvestio da je u Kolumbiji registrovano 20.297 slučajeva infekcije virusom zika, među kojima je 2.116 trudnica. Ovi podaci čine Kolumbiju drugom državom u regionu, posle Brazila, pogođenom ovom epidemijom, preneo je AFP. Virus zika, koga prenose komarci, smatra se odgovornim za ozbiljne defekte na rođenju, ukoliko je majka zaražena tokom trudnoće. Među tim defektima je mikrocefalija, gde se beba rađa sa manjim obimom glave i mozga nego što je normalno. Svetska zdravstvena organizacija je upozorila ove sedmice da se virus „širi eksplozivno” na američkom kontinentu,\n28.01.2016 u 14:34\nSZO: Virus Zika se eksplozivno širi\nŽENEVA – Virus Zika, koji prenose komarci, eksplozivno se širi, izjavila je danas šefica Svetske zdravstvene organizacije Margaret Čan i za 1. februar sazvala hitan sastanak posvećen ovoj epidemiji. Na tom sastanku će biti odlučeno da li da bude proglašena vanredna situacija na međunarodnom nivou, rekla je Čan na sastanku članica SZO danas u Ženevi, javila je agencija AFP, prenosi Tanjug. Šefica SZO je izjavila da, iako nema definitivnog dokaza da je virus Zika odgovoran za nagli rast broja slučajeva rađanja dece sa teškim oštećenjem mozga u Brazilu, „nivo opasnosti je izuzetno visok”. Ona je dodala da postoji moguća veza između infekcije virusom Zika i Gijen-Bareovog sindroma, koji može da uzrokuje privremenu paralizu. SZO je poslednji put sazvala međunarodnu vanrednu situaciju


Brnabić najavila sednicu Kriznog štaba na kojoj će se razmatrati uvođenje novih mera\nvažno je mentalno zdravlje nacije\nMeni je drago da sada nismo žarište u Evropi i da imamo situaciju koja se smiruje\nObjavljeno: 22.11.2021. 20:47h\nPremijerka Srbije Ana Brnabić najavila je da će ove sedmice biti održana sednica Kriznog štaba na kojoj će se razmatrati da li je potrebno uvođenje novih mera. Ona je, posle sastanka sa predstavnicima Saveza samostalnih sindikata Srbije (SSSS), izjavila da je izuzetno važno naći balans izmedju bezbedne situacije i ekonomije, uzimajući i obzir mentalno zdravlje nacije.\n"Ljudi moraju nešto da rade da bi mogli da žive i da bi mogli da imaju šta da jedu, da bi zadržali svoje poslove, ali i da bi mi platili za sve najmodernije lekove, da bi mogli na najbolji mogući način da štitimo živote svojih gradjana," istakla je premijerka.\nBRNABIĆ: Budžetom planirano skoro 486 milijardi dinara za kapitalne investicije\nAna BrnabićSednica Kriznog štabaEpidemiološka situacijaNove mereMentalno zdravlje nacije


Pol Sajmon i Tom Morelo na koncertu u Njujorku\nAmerička folk rok legenda Pol Sajmon i gitarista grupe „Rage Against the Machine“ Tom Morelo nastupili su u Njujorku prvog dana festivala posvećenog borbi protiv siromaštva.\n„Global Citizen Festival“, koji je počeo juče, prvi put je održan pre pet godina. Završnicu će ove godine imati uz nastupe muzičke zvezde Rijane i koncert grupe „Metallica“ u Central parku.\nOrganizacija „Global Citizen“, koja je od osnivanja 2012. godine imala više od šest miliona inicijativa u svetu, za dogadjaj u Njujorku bila je inspirisana koncertom za Bangladeš koji je 1971. organizovao nekadašnji član britanske legendarne grupe „Beatles“ Džordž Harison.\nProšle godine publici festivala su se obratili i prva dama Mišel Obama i američki potpredsednik Džo Bajden.\nOrganizatori festivala u Njujorku najavili su za 19. novembar koncert u Mumbaju na kojem će nastupati reper Jay Z, grupa „Coldplay“ i zvezda Bolivuda Aamir Kan.


HACCP (hasap) | Conseko\nUvođenje HACCP sistema, kojim se osigurava bezbedan put i proizvodnja hrane, neophodno je da bi ste mogli da proizvodite hranu ili pružate usluge u vezi sa hranom. Uvođenje HACCP smanjuje rizik za potrošače.\nHasap u Srbiji – osigurajte bezbednost hrane\nUz našu pomoć za uvođenje 7 principa HACCP, kroz kontrolu tačaka gde može doći do narušavanja bezbednosti namirnice, uspostavite HACCP i uskladite se sa zakonom, za vaše nesmetano poslovanje i bezbedan kvalitet proizvoda.\nHACCP Srbija – obavezni preduslovi i dobra higijenska praksa\nHACCP Srbija primenjuje još od 2004. godine, kada su vodeća preduzeća u prehrambenoj industriji već imala HACCP sertifikat.\nHACCP sistem- (hasap) često se zove kao HACCP standard u Srbiji.\nIpak, uvođenje HACCP nije prema međunarodnom standardu, već prema međunarodno usvojenim principima higijene hrane koji podrazumavaju:\npreduslovni program za objekat i opremu\ndobru higijensku praksu: postupke održavanje higijene objekta, opreme i zaposlenih\nidentifikaciju opasnosti u kritičnim kontrolnim tačkama (CCP)\nnadzor uslova u kritičnim kontrolnim tačkama.\nUkoliko želite da uspostavite HACCP u ugostiteljstvu, HACCP u trgovini, ili HACCP u proizvodnji hrane, da Vam pomognemo da ispunite preduslove i usaglasite poslovanje sa propisima, uz dobru higijensku praksu i dokumentaciju, koju HACCP standard podrazumeva kontaktirajte nas.


Nemačka u potrazi za 100.000 železničara › Made-in-Germany.rs\nNemačka u potrazi za 100.000 železničara\nNemačka železnica (Dojče Ban) u narednim godinama planira da zaposli čak 100.000 novih radnika, koje traži i van svojih granica, a na poslednji konkurs ove kompanije prijavilo se čak 11.000 kandidata iz Španije, javlja Dojče vele.\nNemci u Srbiji traže negovatelje, medicinske sestre, vozače, majstore svih vrsta, IT stručnjake, inženjere, lekare i još puno drugih profesionalaca, a sada su na red došli i železničari. Nemačka železnica zapošljava 320.000 ljudi, od toga 200.000 u Nemačkoj, i njena potreba za novim radnicima je ogromna. Ipak, kompanija strahuje od praznog domaćeg tržišta rada i odlaska u penziju bejbibum generacije, radnika rođenih od sredine četrdesetih do šezdesetih godina prošlog veka.\nStoga Nemačka železnica već u ovoj godini traži da zaposli 2.300 mašinovođa, 2.000 dispečera i 1.000 mehaničara. Svima onima koje će uključiti u ubrzanu obuku nudi besplatan kurs jezika, a navodno brine i o smeštaju, dok je stalan posao zagarantovan. Železnica od nedavno ima i “cross border jedinicu”, koja za radnicima traga u inostranstvu, a pored Španije, u fokusu je i Srbija, Severna Makedonija, Rumunija, Grčka i Italija.\nPrema rečima Martina Zajlera, člana upravnog odbora Dojče Bana zaduženog za ljudske resurse, veliko interesovanje španskih kandidata je pokazalo da je “ispravno pronalaziti nove puteve u pridobijanju personala”.\nSa početkom primene novog zakona, srpski državljani će od 1. marta moći da konkurišu za deficitarna zanimanja u Nemačkoj pod istim uslovima kao i njeni državljani. Novi zakon će doneti olakšice u pogledu zapošljavanja građana zemalja Zapadnog Balkana, ali i određena ograničenja za pojedine starosne grupe doseljenika.\nOd MiG na 04/02/2020 / AKTUELNO / Ostavite komentar\nNa sajmu voća i povrća u Berlinu 12 srpskih kompanija\nSrpski izvoz digitalnih i IT usluga dostigao 1,5 mlrd. €


Martinez iz Atletico Madrida oborio rekord kineskog fudbala\nKolumbijac Jackson Martinez iz španskog Atletico Madrida za 42 miliona eura prelazi u kineski fudbalski klub Guangzhou Evergrande.\nKineski klub je potvrdio da je postignut dogovor o četverogodišnjem angažmanu Martineza i da će se 29-godišnji golgeter ekipi pridružiti već ove sedmice na pripremama pred početak drugog dijela sezone u Dubaiju.\nKineski klub, kojeg sa klupe vodi brazilski trener Filipe Scolari, će Atletico Madridu za transfer Martineza platiti 42 miliona eura, što je rekordan iznos u historiji kineskog fudbala. Dosadašnji rekord u transferima u Kini držao je brazilski veznjak Ramires, koji je u Jiangsu Suning došao iz Chelseaja za 28 miliona eura.\nMartinez je prošle sezone za 35 miliona eura u Atletico Madrid došao iz ekipe Porta, a ove sezone u španskoj Primeri je postigao tri gola.\nProteklih nekoliko godina fudbal bilježi kapitalna ulaganja i popularizaciju u najmnogoljudnijoj zemlji svijeta, a u prilog tome govori i činjenica da su ovog januarskog prelaznog roka u Kinu otišla poznati svjetski asovi poput Ramiresa, Gervinha i Fredyja Guarina.\n#Jackson Martinez#atletic bilbao\nMartinez za 42 miliona eura napustio Atletico i otišao u Kinu\nGolegeter Porta Jackson Martinez prešao u Atletico Madrid


Šta su investicione banke? • SENAT.me\nⓈ > BIBLIO > Šta su investicione banke?\nInvesticione banke su jedne od glavnih aktera tržišta kapitala. Tradicionalno, pod pojmom investicionog bankarstva se podrazumijeva prikupljanje kapitala, plasman hartija od vrijednosti i pružanje brokersko-dilerskih usluga.\nInvesticione banke su nastale zbog potrebe da se veća količina kapitala akumulira na jednom mjestu, što pojedinci nijesu bili u stanju da urade. Bile su odvojene od tradicionalnih banaka (banaka koje uzimaju depozite od klijenata i vrše usluge kao što su plasiranje kredita, izdavanje kreditnih kartica…) zbog razlike u djelatnostima. Danas brojne finansijske institucije posluju kao “univerzalna banka” i u sebi objedinjuju ove uloge.\nGlavni klijenti investicionih banaka su kompanije, fondovi, vlade i pojedinci sa velikom imovinom, kojima su za uspješnoobavljanje posla neophodne usluge ovih institucija.\nDanas se investicionim bankarstvom bave sve velike banke. U svijetu su vodeće investicione banke:\nFirst Boston (CSFB)\nKoje usluge može da pruži investiciona banka?\nInvesticiona banka može igrati ulogu posrednika između vlasnika kapitala i kompanije kojoj je novac potreban. Dakle, kompanija koja je klijent banke može na brz i lak način doći do novca koji joj treba za započinjanje ili razvoj biznisa, tako što će dopustiti banci da pronađe investitora po najboljim uslovima za kompaniju.\nNaročito pri započinjanju biznisa, veoma su važne početne investicije. Međutim, mladoj kompaniji može biti jako teško da “‘privuče novac” i zato su investicione banke veoma bitne. One se često javljaju kao generalni partneri investitora koji su zainteresovani za ulaganje u kompanije u razvoju i usmjeravaju novac ka novim, perspektivnim aktivnostima.\nSvojim klijentima investicione banke pružaju usluge savjetovanja, pa vam tako ove banke mogu pomoći pri osvajanju tržišta, osmisliti investicionu strategiju, pružiti informacije i dati mišljenje o planiranim poslovnim potezima. Na primjer, velika korporacija može zatražiti pomoć od banke ako želi da pozajmi novac na tržištu obveznica, ponudi akcije na prodaju ili kupi drugu kompaniju. U tom slučaju će investiciona banka imati savjetodavnu ulogu i koristiti svoje znanje i vještine da pomogne svom klijentu.\nDa biste bili uspješni u svom poslu, morate biti u toku sa ekonomskim trendovima, kretanjima na tržištu i imati pri ruci važne informacije, u čemu vam sjajni saveznici mogu biti investicione banke. One istražuju tržište i kreiraju izvještaje koji vama kao klijentu mogu biti veoma korisni pa ćete tako blagovremeno imati informacije koje će vam pomoći pri važnim odlukama: kada da pozajmljujete, gdje i kada da ulažete, sa kojim partnerima da sarađujete, na kojim tržištima da nudite udjele u kompaniji i slično.\nMnogi kažu da bi se, u scenariju u kom bi nestale investicione banke, čitav sistem urušio. I zaista, bez savjeta o upotrebi novca i poslovnim odlukama, znanja neophodnog u rizičnim situacijama i informacija korisnim za sve učesnike na tržištu – od građana do vlada, glamurozni Wall Street koji nas je fascinirao na ekranima bi ostao samo fikcija.\nStručni saradnik za tržište novca i vrijednosne papire u sektoru riznice Erste Banke


Školica “Mali kuvari” – Zemun Park\nŠKOLICA “MALI KUVARI”\nDragi roditelji, pozivamo vas da nam se pridružite sa svojim mališanima na događaju školica kuvanja “Mali kuvari”, koji će biti održan 17. marta u periodu od 17 do 20h u Zemun Park-u.\nSa idejom da se prave navike stiču od malih nogu, organizujemo ovu edukativnu i kreativnu radionicu za naše najmlađe sugrađane. U pitanju je školica osmišljena po specijalnom programu, koji čine dva dela.\nPrvi deo je kuvarski i podrazumeva pripremu najrazličitijih đakonija, od kanapea, preko poslastica i posluženja. Ideja je da se kroz razgovore o hrani, seckanje, mešenje i na kraju degustaciju, mališanima približe osnovni principi kulinarske veštine. Ujedno, ovaj deo je i edukativan i ima za cilj da se na maštovit način podstaknu kreativne i motoričke sposobnosti kod dece svih uzrasta. U ovaj deo programa je uključena sva prateća kuvarska oprema i namirnice koje će biti korišćene. Mislili smo o svemu, tako da nema potrebe za brigom, jer je sve potpuno bezbedno i prilagođeno deci. Budući da nam je zdravlje na prvom mestu, iz pripreme hrane biće isključeni svi industrijsko-konditorski proizvodi i prerađevine.\nDrugi deo će deci biti posebno interesantan, a uključuje igrice, koje su povezane sa hranom. Najmlađe očekuje pogađanje ukusa i mirisa, pitalice, kao i takmičarske igre.\nRadionica traje 3 sata, a program će voditi nutricionista-dijetetičar i Montesori učiteljica Katarina Đurić u saradnji sa sertifikovanim animatorom ili glumcem.\nČast nam je i veliko zadovoljstvo da će se ovom događaju pridružiti Udruženje građana Mali kuvari, koji se ovom tematikom bavi već pet godina. Program\n1. Dečji hor iz vrtića “Oaza”, PU “Dr.Sima Milošević”\n2. Predstavljanje Malih kuvara\n3. Edukativna – interaktivna predstava “Od praistorije do danas”.\nČekamo vas 17. marta u Zemun Park-u da podržimo mališane u učenju dobrih i zdravih navika u ishrani.\ndečija radionica kuvanje


IZLOŽBA "FORMAT MALI" U UŽICU - KULTIM - književnost, poezija, stvaralaštvo, kultura\nIZLOŽBA „FORMAT MALI“ U UŽICU\n15 marta, 2011\nUŽICE – Radovi malog formata članova ULUPUDS-a put po Srbiji počeće, kao i proteklih pet godina, iz Užica. Koji je rad najbolji odlučiće glasovi publike u svim gradovima kroz koje izložba prođe, prenosi RTS.\nU izložbenom prostoru Narodnog muzeja u Užicu, uz podršku beogradskog Art centra, predstavili su se stvaraoci slikarsko-grafičke sekcije Udruženja likovnih umetnika primenjenih umetnosti i dizajnera Srbije.\nOtvaranjem izložbe „Format mali“ počelo je umetničko proleće: na putovanje kroz Srbiju dela članova ULUPUDS-a ponovo će, petu godinu zaredom, krenuti iz Užica.\nTematski razdvojeni eksponati ovogodišnje izložbe, koju čine dela trideset šest autora, uz promociju udruženja sa oko 1.200 članova, po oceni kritike imaju i duboko edukativnu notu.\n„Pred nama su mali formati koji mogu biti monumentalni po sadržaju. U svakom slučaju, po mnogo čemu je edukativna jer na njoj ljudi mogu da vežbaju iskustvo svoje duše“, rekao je istoričar umetnosti Miloje Mandić.\nDosadašnje izložbe i dela više od stotinu eminentnih autora, članova ULUPUDS-a, videlo je oko pedeset hiljada posetilaca u četrdesetak gradova. I ovu izložbu, posle Užičana, videće publika širom Srbije.\nNajbolji rad biće proglašen na završnoj izložbi u Beogradu, na osnovu glasova posetilaca izložbe u svim gradovima.\nPrevPrethodnaDESET KNJIGA ZA JUBILEJ IVE ANDRIĆA\nSledećaFESTIVAL STUDENTSKOG FILMA, 12. PUTNext


► Vulin: Srbija neće postati članica NATO pakta, makar bila poslednja koja to\n"Srbija je izabrala da bude vojno neutralna i predsednik Srbije Aleksandar Vučić, dokle god vodi državu, mi nećemo biti članica NATO pakta", rekao je Vulin na Međunarodnoj konferenciji "Mir i napredak umesto ratova i siromaštva" u Beogradu.\nOn je, kako se navodi u saopštenju ministarstva, kazao da je srpskom narodu od 2000. do 2012. godine bilo "zabranjeno" da se seća NATO agresije i da je narod bio "vaspitavan" da je "NATO agresija bila izazvana".\nVulin je dodao da Srbija ničim nije uzrokovala NATO agresiju, već se borila se i branila od "terorističkih napada".\n"Vreme u kojem je srpski narod učen je NATO agresija zapravo bila izazvana i da su Srbi sami krivi za svako zlo koje ih je zadesilo, deo je prošlosti", rekao je Vulin.\nMeđunarodnoj konferenciji prisustvovali su eksperti međunarodnog prava, istorijskih, vojnih i političkih nauka, socijalnih i humanitarnih organizacija iz Srbije i inostranstva, navodi se u saopštenju.\nKomandant NATO štaba u BiH, američki general Marti Bisel izjavila je da NATO štab podržava trenutna nastojanja da se formira vlast na nivou BiH, kao i da je spreman da pruži savete i stručnu...\nDodik: ANP je izmislila bošnjačka strana, Ivancov tvrdi da se Rusija ne meša u unutrašnje stvari BiH\nSrpski član Predsedništva BiH Milorad Dodik izjavio je da je Godišnji nacionalni program (ANP) izmislila bošnjačka politička elita, kako bi se sprečilo formiranje nove izvršne vlasti na...\nPalmer: SAD vide budućnost BiH u EU i NATO\nZamenik pomoćnika državnog sekretara SAD za Evropu i Evroaziju Metju Palmer izjavio je da njegova zemlja podržava nedavni dogovor političkih lidera u BiH, kao i to da budućnost BiH bude vezana...


Novi crveni tepih za jubilarni, 25. Sarajevo Film Festival - Grad Sarajevo\nZa 25. rođendan Sarajevo Film Festival svečano predstavlja novi crveni tepih! U suradnji i pod pokroviteljstvom Grada Sarajeva i gradonačelnika Abdulaha Skake, prepoznatljivi simbol najvećeg filmskog festivala u Jugoistočnoj Evropi, za jubilarno izdanje dobija novi izgled. Novi crveni tepih koji će i ove godine biti postavljen ispred Narodnog pozorišta Sarajevo u čast filmskim autorima, umjetnicima i publici, spoj je tradicionalnog i savremenog.\nNakon opsežnog istraživanja bosanskohercegovačkih ćilima iz zbirke Zemaljskog muzeja BiH, kreativni tim Sarajevo Film Festivala za novi izgled crvenog tepiha bio je inspirisan elementima sa ćilima iz Sarajeva koji datira iz 1930. godine.\n5. Jula 2019. in Novosti\nOdluka o izboru najpovoljnijeg ponuđača putem Otvorenog postupka za izvođenje radova izgradnje poslovnog objekta na mjestu porušenog hotela, te radova vanjskog uređenja parcele na lokalitetu „Vidikovac-Trebević“


Uhapšen haški optuženik Zdravko Tolimir - Wikivijesti\nUhapšen haški optuženik Zdravko Tolimir\nStatus: Završen 19:51, 31. maj 2007. (UTC)\nBanja Luka (Bosna i Hercegovina), 31. maj 2007. – Danas je uhapšen bivši general Vojske RS Zdravko Tolimir, potvrdila je Srni portparol Haškog tužilaštva Olga Kavran.\n"Premijer RS Milorad Dodik obavijestio je danas popodne glavnog haškog tužioca Karlu del Ponte da su vlasti RS uhapsile generala Zdravka Tolimira", izjavila je Olga Kavran. Ona je navela da Tužilaštvo trenutno organizuje njegovo prebacivanje u Haag.\nAkcija se desila kod Ljubovije, kada je haški optuženik nelegalno pokušao da pređe granicu. Tolimir, bivši general Vojske Republike Srpske, poslije Ratka Mladića i Radovana Karadžića, bio je natraženiji haški optuženik.\nHaški tribunal optužio je Zdravka Tolimira u februaru 2005. godine, zajedno sa generalom Milanom Gverom i Radivoje Miletićem za zločine nad Muslimanima u Srebrenici i Žepi 1995. godine.\nU optužnici se navodi da je Zdravko Tolimir bio pomoćnik komandanta za obavještajne poslove i bezbjednost Glavnog štaba Vojske RS-a. Na tom položaju Zdravko Tolimir je bio jedan od sedam pomoćnika komandanta koji su bili neposredno odgovorni komandantu Glavnog štaba, generalu Ratku Mladiću.\nsarajevo-x.com: „Na granici Srbije i RS-a uhapšen Zdravko Tolimir“ (31. maj 2007)\nPreuzeto iz "https://bs.wikinews.org/w/index.php?title=Uhapšen_haški_optuženik_Zdravko_Tolimir&oldid=22769"\nOva stranica je posljednji put izmijenjena na datum 2 decembar 2018 u 09:20.


Upravljanje projektima, procesima i dokumentima - 8Bit\nHijerarhijska struktura: projekti sadrže aktivnosti koje mogu sadržati pod-aktivnosti do proizvoljnog nivoa dubine.\nMoguće je definisati tipove i način ponašanja aktivnosti: najčešće se pravi više vrsta grupnih aktivnosti (pod-projekti), zadataka (zaduženja) i izvršnih aktivnosti (evidencija šta je ko kada uradio).\nKontrola pristupa - korisnici dobijaju privilegije po tipu aktivnosti, pri tom mogu da vide sve aktivnosti ili samo one za koje su zaduženi, a moguće je odvojeno zabraniti izmene i omogućiti samo gledanje aktivnosti određenom kriterijumu.\nSvaka aktivnost ima evidenciju planiranog i realizovanog vremena, tako da je moguće i planiranje i izvođenje projekta.\nNa svaku aktivnost, projekat ali i šire (kompanije, artikle...) moguće je vezati dokumente.\nSvaki dokument u sebi može da sadrži više fajlova.\nFajlovi se smeštaju centralizovano na serveru ali svaki korisnik ima lokalnu kopiju dokumenata koji su mu dostupni. Lokalne kopije dokumenata se kod svih korisnika prave na isti način tako da je moguće referencirati jedne fajlove iz drugih (što je bitno, recimo, za AutoCAD fajlove koji mogu u sebi uključivati druge fajlove).\nZa svaki fajl se na serveru pamti istorijat izmena - određeni broj poslednjih revizija standardno, a starije ako se posebno štikliraju za čuvanje.\nPošto su fajlovi najčešće kompleksnog formata (AutoCAD, Word, Excel), radi se po principu ekskluzivnog check-out-a: jedan korisnik markira fajl kao "odvojen" za njega i dok ga on ne oslobodi (i eventualno snimi natrag na server), drugi ne mogu da ga menjaju.\nProces definiše korisnik kao listu koraka sa akcijama koje treba izvršiti, ili čak celim pod-procesima. Ovi koraci se kod izvršenja pojavljuju kao čeklista, kojom izvršilac evidentira kada je šta urađeno. Čeklista se često pravi u potpuno odvojenoj aplikaciji koja je napravljena specijalno za brzo beleženje urađenog posla.\nDefiniciju procesa je moguće vezati za proizvoljan tip podatka u aplikaciji: na primer, proces definisan na artiklu može se preuzeti kada se kreira nalog za proizvodnju tog artikla. Kada se krene u proizvodnju konkretnog proizvoda (serijskog broja), kreira se instanca procesa gde se evidentiraju izvršene radnje na njemu. Procesi vezani za određeni tip dokumenta ili aktivnosti mogu označavati korake koje je neophodno izvršiti da bi se dokument ili aktivnost kompletirala.\nKao posledica izvršenja procesa, mogu se automatski kreirati određene aktivnosti - zadaci da se nešto izvrši, dokumenti i slično. Na primer, povlačenje iz magacina robe koja je potrebna za proizvodnju.\nVišestruki statusi: Cyclone u osnovi za većinu tipova podataka (aktivnosti, dokumenti) definiše samo najosnovnije statuse - u pripremi, aktivno, završeno, otkazano. Naš stav je da ostali statusi u stvari nisu statusi tog podataka nego statusi procesa na njemu. Zato je napravljen poseban sistem kojim se evidentiraju procesni statusi (mi ih zovemo flegovi, jer im je zadatak da signaliziraju da se nešto desilo u procesu), i oni mogu da budu kreirani automatski tokom izvršavanja procesa ili da se postavljaju ručno.


Crnoj Gori prijeti isključenje iz evropskog elektroenergetskog sistema zbog KAP-a – Bankar.me\nApril 22, 2013 Ekonomija, ENERGETIKA, SVE VIJESTI Leave a comment\nCrnogorski elektroprenosni sistem dobio je upozorenje Srbije, regionalnog regulatora za balansiranje elektroenergetskog sistema, da je odstupanje koje pravi naša zemlja zabrinjavajuće, saznaje Antena M.\nProblem predstavlja Kombinat aluminijuma Podgorica, koji od 22. februara ilegalno troši struju. Iz Srbije su apelovali da se problem riješi, te da se sistem što prije dovede u ravnotežu.\nKako saznaje podgorički radio iz CGES-a, odstupanje za sada ne može da ugrozi evropski energetski sistem, ali se može desiti da zbog problema KAP-a trpe drugi potrošači. Ukoliko se problem ne riješi, u krajnjoj mjeri, Crna Gora može biti isključena sa evropskog elektroenergetskog sistema, u kome se svakodnevno razmjenju infomacije, tako da je svaka zemlja upoznata sa problemom naše države.\nInače Crna Gora spada u regulacioni blok sa Makedonijom i Srbijom.\nČlan skupštinskog Kolegijuma i predsjednik Odbora za ekonomiju, finasije i budžet Aleksandar Damjanović, kaže da problem treba što hitnije da se rješava.\n– Može početi da se rješava usvajanjem zaključaka Odbora, koji je na prijedlog poslanika SNP-a, usvojen i proslijeđen parlamentu. Zato postoji i potreba da se u što hitnije Skupština Crne Gore odredi prema tim zaključcima kako bi se riješile ovakve stvari i Crna Gora ne izlaže međunarodnoj blamaži, a i da se rješavaju problemi u krugu država – EPCG – KAP. A najvažnije je da se ispoštuju do kraja zahtjevi radnika u KAP-u i Rudniku boksita. Svako odlaganje ostavlja teške posljedice ne samo na prava zaposlenih, KAP, nego i EPCG, nego i na ekonomiju Crne Gore.\nDamjanović dodaje da bi najkasnije do kraja aprila parlament mogao da se izjasni oko eventualnog usvajanja pomenutih zaključaka.\nPOJMOVICGES Crnogorski elektroprenosni sistem (CGES) ENERGETIKA EPCG Elektroprivreda Crne Gore Evropski elektroenergetski sistem oduzimanje licenci EPCG i CGES\nPrevious Svakog dana 500 ljudi u Srbiji ostane bez posla\nSljedeći Strategija Evropa 2020: Osam zemalja ispunilo ciljeve po pitanju obrazovanja


Blic | utorak 11. januar 2022. 21:01h\nNakon što je policija predala izveštaj o incidentu Prvom osnovnom tužilaštvu u Beogradu, naloženo je da se socijalna služba uključi u ceo slučaj i ispita sve odnose u domaćinstvu pevačice Jelene Karleuše i fudbalskog menadžera Duška Tošića.\nDuško Tošić i Jelena Karleuša • Snežana Krstić, Instagram, karleusastar / RAS Srbija\nNaime, nakon sto je Prvom osnovnom tužilastvu u Beogradu dostavljen izveštaj policije u vezi Jelene Karleuše i Duška Tošića tužilaštvo će izvršiti i dodatne provere preko centra za socijalni rad, potvrđeno je za domaće medije.\nDa podsetimo, Duško Tošić, koga je supruga Jelena Karleuša prijavila za nasilje u porodici, u policiji je navodno ispričao da mu supruga "smešta aferu" kako bi mu napakostila jer im je brak navodno u krizi.\nInače, Jelena je 7. januara prijavila Duška policiji tvrdeći da ju je pljunuo i dva puta udario u lice. Tošić je zatim otišao u policijsku stanicu Savski venac, gde je dao izjavu. Odmah mu je izrečena hitna mera zabrane prilaska pevačici 48 sati, koja mu je u nedelju produžena na još 30 dana, a, sa druge strane, više detalja saslušanja, ukoliko ste propustili, saznajte OVDE.


Tiket dana - ponedjeljak, 27.12.2021 | Sportske Kladionice\nHome Sportsko klađenje Tiket dana Tiket dana – ponedjeljak, 27.12.2021\nTiket dana – ponedjeljak, 27.12.2021\nEvo naših predloga za Tiket Dana za ponedeljak 27.12.2021. godine\n16:00 Ballymena – Coleraine, Northern Ireland 1\nPrvenstvo Severne Irske ulazi polako u drugu polovinu takmičenja, i 20. kolo nam donosi zanimljiv duel između ekipa Ballymena i Coleraine. Ballymena je na šestoj poziciji na tabeli sa 30 osvojenih bodova iz 19 odigranih mečeva, i u dosadašnjem delu takmičenja su ostvarili 8 pobeda, 6 remija i 5 poraza, uz gol razliku od 29 postignutih i 15 primljenih golova.\nNa svom terenu su na 8 mečeva uspeli da zabeleže 4 pobede, 1 remi i 3 poraza, uz gol količnik od 10 postignutih i 10 primljenih golova. Loša forma u zadnje vreme je uticala da relativno rano ispadnu iz šampionske trke, obzirom da su na poslednjih pet mečeva u ligi ostvarili samo dva remija.\nBallymena je na sedmom mestu na tabeli sa 25 osvojenih bodova nakon 19 odigranih utakmica. Zabeležili su 8 pobeda, samo 1 remi i 10 poraza, uz 19 postignutih i 28 primljenih golova. Na strani su na 11 odigranih mečeva upisali 4 pobede i 7 poraza, uz 9 postignutih i 18 primljenih golova, i jedna su od slabijih ekipa po defanzivnom učinku kada su u pitanju mečevi odigrani u gostima.\nPromenjiva igra ali i tri pobede na poslednjih pet mečeva su ih priblićili pej of zoni, tako da maksimalno motivisani ulaze u ovaj meč, i od njih možemo očekivati prilično ofanzivnu igru. Ballymena traži pobedu za prekid serije loših rezultata, dok Coleraine juri priključak za plej of zonu, tako da smo uvereni da će ovo biti jedan veoma zanimljiv i otvoren meč s obe strane, pa iz tog razloga očekujemo da će se mreže tresti u oba poluvremena.\n1-3 & 1-3 ( u oba poluvremena će biti postignut po najmanje 1 a najviše 3 gola ) / 1,96 meridianbet\n18:00 Kayserispor – Sivasspor, Turkey 1\nKayserispor se nalazi veoma blizu opasne zone, obzirom da u ovom trenutku imaju samo 4 boda više od prvog tima koji je “ispod crte”, i zauzimaju 15. poziciju na tabeli sa 21 osvojenim bodom nakon 18 odigranih mečeva.\nOstvarili su 5 pobeda, 6 remija i 7 poraza, uz 24 postignutih i 28 primljenih golova. Mnogo bolje igraju na svom stadionu, što se vidi iz podatka da su na 8 utakmica kod kuće zabeležili 4 pobede, 3 remija i 1 poraz, uz 12 postignutih i samo 5 primljenih golova. Relativno slabiji rezultati u poslednje vreme su uticali na to da su blići zoni opstanka nego sredini tabele, in a poslednjih pet utakmica su ostvarili jednu pobedu, dva remija i dva poraza, uz 6 postignutih i 7 primljenih golova.\nSivasspor je nakon slabijeg početka sezone uspeo da se “podigne”, i ovaj meč fočekuju na 12. mestu na tabeli sa 26 bodova iz 18 odigranih mečeva. Zabeležili su 6 pobeda, 8 remija i 4 poraza, uz 26 postignutih i 17 primljenih golova.\nNa strani su na 8 odigranih utakmica ostvarili 3 pobede, 2 remija i 3 poraza, uz 10 postignutih i 9 primljenih golova. Ekipa su koja je u najboljoj formi u ligi, obzirom da su na poslednjih pet utakmica čak četiri puta došli do pobede i jednom remizirali, uz 10 postignutih i samo 2 primljena gola. U boljem su momentu od domaćeg tima, krenuli su u pohod ka vrhu tabele, i na ovom meču su uprkos gotovo podjednakim koeficijentima dosta bliži pobedi.\nKako i jednima i drugima u ovom trenutku samo tri boda odgovaraju, ne verujemo da će preveliki fokus biti na odbrani, i očekujemo napadački fudbal pre svega od igrača gostujućeg tima. Njihovi međusobni dueli su mahom bili propraćeni golovima, i uzimajući u obzir trenutnu formu Sivasspor-a, očekujemo da će i ova utakmica biti sa makar tri postignuta gola.\n1-3 & 1-3 ( u oba poluvremena će biti postignut po najmanje 1 a najviše 3 gola ) / 2,10 meridianbet\n21:00 St. Truiden – Eupen, Belgium 1\nSt Truiden trenutno zauzima 16. mesto na tabeli sa 21 osvojenim bodom iz 20 odigranih mečeva, i imaju samo dva boda više u odnosu na Seraing koji je na poziciji koja vodi u baraž za opstanak u ligi.\nDo sada su ostvarili 6 pobeda, 3 remija i 11 poraza, uz gol količnik od 20 postignutih i 31 primljen gol. Kod kuće sun a 10 odigranih utakmica zabeležili 2 pobede, 2 remija i 6 poraza, uz 12 postignutih i 18 primljenih golova, i sa prosekom od 1.8 primljenih golova po meču imaju jednu od najslabijih odbrana u ligi kada su u pitanju mečevi odigrani na domaćem terenu.\nU katastrofalnoj su formi, obzirom da su na poslednjih pet utakmica u ligi poraženi svih pet puta, i polako se stvara rezultatski pritisak. Eupen je na 11. mestu na tabeli sa 25 osvojenih bodova iz 20 odigranih mečeva, i podjedanko su udaljeni od opasne zone i pozicija na tabeli koja obezbeđuju baraž za plasman u Ligu Konferencija.\nDo sada su upisali 7 pobeda, 4 remija i 9 poraza, uz 30 postignutih i 34 primljena gola, i sa prosekom od 3.2 gola po utakmici su na četvrtom mestu liste najefikasnijih timova lige. Na gostujućim terenima su odigrali 10 mečeva, na kojima su zabeležili 4 pobede, 1 remi i 5 poraza, uz 17 postignutih i 17 primljenih golova, is a prosekom od 3.4 gola po utakmici su treća najefikasnija ekipa u takmičenju kada su u pitanju mečevi odigrani na gostujućim terenima.\nSamo jedna pobeda i jedan remi na poslednjih pet mečeva u ligi su ih udaljili od plej of zone, i ekipa Eupen-a na ovom meču ima imperative pobede, obzirom na zacrtane ciljeve. Na dva od poslednja tri međusobna duela ovih timova odigranih na stadionu St. Trudien-a su završena sa velikim brojem postignutih golova, a imajući u vidu da Eupen ove sezone na gostujućim terenima igra veoma otvoreno i efikasno, možemo i na ovom meču očekivati golove. Po našem mišljenju, Eupen je dosta bliži trijumfu, ali su ipak golovi za nas najizglednija opcija.\n1-3 & 1-3 ( u oba poluvremena će biti postignut po najmanje 1 a najviše 3 gola ) / 1,97 meridianbet\nSVE KVOTE SU IZ kladionice meridianbet, TE UKOLIKO SE ODLUČITE IGRATI NAŠ TIKET, ON SE PLAĆA ODLIČNOM MAKSIMALNOM KVOTOM 8.11.


Srpski poslanici ne učestvuju u radu državnog parlamenta, upitno usvajanje budžeta BiH - Svet - Dnevni list Danas\nPočetna » Svet » Srpski poslanici ne učestvuju u radu državnog parlamenta, upitno usvajanje budžeta BiH\nU skupštinskoj sali su bošnjački i hrvatski poslanici, a na današnjoj sednici Predstavnički dom trebalo bi da razmatra predlog zakona o Budžetu institucija BiH i međunarodnih obaveza BiH za 2021. godinu, čiji je predlagač Predsedništvo BiH.\nPrethodno je održan Kolegijum Predstavničkog doma, o čemu su javnosti plasirane različite informacije.\nIz kabineta predsedavajućeg Predstavničkog doma parlamenta BiH Denisa Zvizdića (SDA) saopšteno je za regionlanu N1 televiziju da sednici, osim njega i Bojrane Krišto (HDZ BiH), prisustvuje i Nebojša Radmanović (SNSD).\nIz Radmanovićevog kabineta su, međutim, saopštili da on nije prisustvovao sednici Kolegijuma, poštujući zaključke Narodne skuopštine RS.\nNarodna skupština RS je 26. marta donela odluku da predstavnici RS ne učestvuju u radu instiucija BiH, pre svega Predsedništva, Saveta ministara i parlamenta BiH zbog odluke bivšeg Visokog predstavnika u BiH valentina Incka da nametne zakon o zabrani negiranja genocida.\nSednica Predstavničkog doma može biti danas održana i bez srpskih poslanika, ali kakva god odluka bude doneta ona može biti blokirana u Domu naroda parlamenta BiH, gde srpski klub može staviti veto.\nU Predstavničkom domu je 13 poslanika stranaka sa sedištem u Republici Srpskoj.\nPredstavnički dom ima 42 člana, od kojih se dve trećine neposredno biraju s teritorije Federacije BiH, a jedna trećina s teritorije Republike Srpske.\nKvorum čini većina svih članova izabranih u Predstavnički dom.\nZa deset dana ističe odluka o privremenom finansiranju institucija BiH, što znači da posle toga iz državnog budžeta neće biti mogućuća nijedna isplata, pa ni plate državnim službenicima i zaposlenima u institucijama BiH, meu kojima je i sedam hiljada iz RS.\nParlament BiHRepublika Srpskausvajanje budzetaSarajevo


Pomozite Dečjem selu – pošaljite SMS na broj 5186 : Nadlanu.com\nPomozite Dečjem selu – pošaljite SMS na broj 5186\nObjavljeno 6. okt 2014. / 12:05:11\nUstanova za decu i mlade “Dr Milorad Pavlović” već 39 godina izvodi na put decu i mlade bez roditeljskog staranja. U ovom momentu zaposleni i volonteri danas na put izvode više od 80 dece i 28 mladih bez roditeljskog staranja, kroz program smeštaja (Selo u Kameničkom parku) i kroz program podrške osamostaljivanju („Kuća na pola puta“) koji Dečje selo realizuje uz pomoć prijatelja.\nAkcija „Promeni svet porukom na 5186“ započeta je u maju 2014. godine, sa glavnim ciljem prikupljanja sredstava za obrazovanje i razvoj štićenika sela. Edukacija kroz programe formalnog i neformalnog obrazovanja u prethodnom periodu prepoznata je kao najbolji vid prevencije povratka u sistem socijalne zaštite.\nSredstva prikupljena na ovaj način štićenicima će omogućiti da postanu lekari, mehaničari, pekari, poslastičari, glumci, profesori, pedagozi, psiholozi, socijalni radnici... Ovo su samo neka od zanimanja u kojima štićenici Sela žele da steknu znanje. Neki svoj put vide u obukama za zanatlije (pekari, poslastičari, frizeri, kozmetičari, kuvari), a neki svoj put vide na fakultetima.\nMisija je uvek ista, a to je izvesti decu i mlade na pravi put.\nAkcija traje do kraja decembra 2014. godine, i omogućava slanja SMS poruke u okviru sve tri mreže - VIP, MTS i Telenor.\nPored usavršavanja na fakultetima i stručnim kursevima, sredstva prikupljana biće upotrebljena za učenje stranih jezika (koji postaju neophodnost u vremenu u kojem živimo), obuke o korišćenju kompjutera, obuku za vozače, kao i mnoge druge praktične obuke potrebne za vreme u kom živimo.\nŽelja nam je da zajednički opremimo prostor za učenje, da za štićenike kojima je potrebna posebna terapija u odvojenim objektima to i omogućimo, da im obezbedimo potreban pribor za rad, siguran krov nad glavom, i tako pružimo pažnju svima i zajednički koračamo u budućnost u kojoj neće biti nasilja, neće biti problema, nego izgrađeni pojedinci i svesni građani svog društva.\nde?je selohumanitarna akcija


Bojan Dubljević najbolji centar u istoriji Valensije – Reprezentacija.me\nReprezentativac Crne Gore je ljubimac navijača Valensije, a koliko ljubitelji košarke iz grada koji će biti domaćin finalnog turnira šampiona Španije u sezoni koju je prekinuo koranovirus, vole momka rođenog u Nikšiću, pokazali su u anketi koju je organizovao dnevni sporti list “Superdeporte”, koji izlazi u Valensiji.\nNaime, u anketi pomenutog lista, Dubljević je dobio čak 63 procenta glasova i izabran je za najboljeg centra u istoriji Valensije u zaista paklenoj konkurenciji.\nDubljević je, podsjećanja radi, bio centralna figura u timu Valensije koja je prvu i jedinu titulu u istoriji osvojila prije tri godine. U dresu Valensije Dubljević je osvojio Eurokup 2014. i 2019. godine.\nNikšićanin je u ovom izboru završio daleko ispred argentinskog asa Fabrisija Oberta, NBA šampiona iz 2007. godine sa San Antoniom i olimpijskog šampiona 2004. godine sa Argentinom. Oberto je igrao za Valensiju od 2002. do 2005. godine, a u tom periodu, 2003. godine je osvojio Evrokup.\nNa trećem mjestu završio je legendarni Dejan Tomašević, koji je sa Panatinaikosom osvojio Evroligu 2007. godine, šest puta bio šampion Jugoslavije, tri puta Grčke, jednom Španije sa Baskonijom. Pored toga, Tomašević je dva puta bio šampionat sveta i tri puta šampiona Evrope u dresu Jugoslavije. Dres Valensije, tada pod imenom Pamesa, nosio je od 2002. do 2005. godine.\nNa koti četiri je Bred Brenson, Amerikanac koji je za Valensiju igrao od 1988. do 1994. godine. Nekada NBA centar Klivlenda i Indijane, te Real Madrida.\nNa petom mjestu u izboru navijača Valensije je Tanoka Berd, koji je za Valensiju igrao u sezoni 1999/2000. Kao igrač Real Madrida i Huventuda dva puta biran je za MVP igrača u šampionatu Španije. Kao igrač litvanskog Žalgirisa i turskog Ulkera osvajao je brojne šampionske titule.\nIzbor je kompletirao slavni Ukrajinac Sergej Liščuk. Za Valensiju je igrao od 2009. do 2015. godine, Dubljeviću bio saigrač tri godine. Sa Liščukom u sastavu, Valensija je osvojila Evrokup 2010. i 2014. godine i igrala dvije sezone u Evroligi.


Prva pivska fontana u Evropi - Trebevic.net\nZa gradnju prve evropske fontane iz koje će moći da se natoči pivo, najviše se zalaže načelnik opštine Janko Kos, a podržala ga je i nacionalna turistička organizacija.\nIako se neki protive takvom trošenju novca, u opštini sa 20 hiljada stanovnika, u budžetu je za projekat već obezbjeđeno 170.000 evra, što je polovina planiranog iznosa.\nPredviđeno je da fontanu s pivom posjećuju turističke grupe i drugi posjetioci koji bi za šest evra kupili pravo da tri puta natoče po tri decilitra različitih vrsta slovenačkog piva od hmelja iz tog kraja.\nZa točenje bi trebalo da se koristi krigla s kodom, koju je dizajnirao poznati umjetnik Oskar Kogoj.\nDirektorka opšinske uprave Tanja Razboršek izjavila je da su se za fontanu s pivom odlučili u konsultaciji s građanima, među kojima su sproveli anketu o tome kako da pojačaju turistički identitet.\nIdeja je ,,pozajmljena” iz Rogaške Slatine gdje već postoji fontana iz koje posjetioci tamošnjih hotela mogu besplatno da natoče mineralne vode različitih vrsta i temperatura.


POČELA GRADNjA NOVE KUĆE ZA ŠEST BLIZNAKINjA\nMedveđa – Počela je izgradnja nove kuće za šest bliznakinja iz sela Gazdare kod Medveđe, koje su se rodile za samo 28 meseci. Novac za kuću prikupljen je u velikoj humanitarnoj akciji, dok je deo sredstava doniralo i preduzeće „Špik kaza“ iz Ivanjice.\nZa mesec ipo dana ova porodica prvi put će imati pravu kuću sa sobama i kupatilom. Majstori su uveliko iskopali i betonom popunili temelj, nakon čega će početi montaža kuće površine od 80 metara kvadratnih.\n„Oduvek mi je bio san da za svoju porodicu izgradim kuću, ali zbog siromaštva u tome nisam uspeo. Zahvaljujući ljudima dobre volje, sada će i naša deca da žive kao sva ostala“, rekao je Branislav Kovinić.\nNjegova supruga Maja, je dodala: „Još ne verujem da se sve ovo dešava. Celog života ću pamtiti početak ove godine, kada nam je posle teškog života odjednom sve krenulo na bolje. Zahvaljujem se svim humanim ljudima na pomoći”.\n„Ova deca će moći da se usele u svoje sobe već u prvoj nedelji juna i tada ćemo svi da slavimo. Biće to izuzetno lepa i funkcionalna kuća, koja će dugo trajati”, rekao je direktor preduzeća „Špik kaza“ Milić Spasojević.\nLokalnoa samouprava u Medveđi spremna je da pomogne u poslovima u vezi sa legalizacijom i izdavanjem potrebnih dozvola.


Dr Dejan Petrović je redovni profesor i šef Katedre za menadžment i specijalizovane menadžment discipline na Fakultetu organizacionih nauka. Njegov istraživački interes obuhvata menadžment, projektni menadžment, strategijski menadžment, upravljanje investicijama i upravljanje promenama. Bio je na usavršavanju u SAD i radio je kao gostujući profesor na Radford University, gde je nakon toga održao nekoliko predavanja po pozivu. Sarađuje sa L’Ecole Central iz Pariza gde je bio i komentor na prvom zajedničkom doktorskom radu koju je ova škola sprovodila sa Fakultetom organizacionih nauka. U dosadašnjem radu učestvovao je u izradi više knjiga i monografija od međunarodnog i nacionalnog značaja, a samostalno i u saradnji sa drugim autorima objavio je više naučnih i stručnih radova na kongresima, simpozijumima i u časopisima u zemlji i inostranstvu. Bio je uključen u organizovanje mnogih naučnih i stručnih konferencija, a na više međunarodnih konferencija je bio predavač po pozivu. Učestvovao je kao rukovodilac ili član tima na većem broju domaćih i međunarodnih naučno-istraživačkih i drugih projekata. Član je redakcionog odbora časopisa Tehnika – separat Menadžment, International Journal of Strategic Management and Decision Support Systems in Strategic Management i Projektna mreža iz Slovenije. Rukovodilac je Centra za upravljanje investicijama Fakulteta organizacionih nauka i Centra za Microsoft Project. Osnivač je i član glavnog odbora SENET udruženja (South East Europe Project Management Network), član je Academy of Management (SAD) i član je i akreditovani predavač za CMI programe (The Chartered Management Institute). U svom radu sarađuje sa velikim brojem domaćih i inostranih organizacija, a angažovan je kao stalni ili povremeni konsultant od strane više vodećih organizacija u javnom i privatnom sektoru. Kao rukovodilac i/ili predavač učestvovao je na brojnim edukativnim programima, specijalističkim seminarima i treninzima iz oblasti menadžmenta.\nDr Marko Mihić\nDr Marko Mihić je vanredni profesor i zamenik Rukovodioca Katedre za menadžment i specijalizovane menadžment discipline na Fakultetu organizacionih nauka Univerziteta u Beogradu. Na Fakultetu organizacionih nauka je diplomirao (2001), magistrirao (2005) i odbranio doktorsku disertaciju (2008). Njegov naučno-istraživački interes obuhvata menadžment, projektni menadžment, strategijski menadžment, pripremu i ocenu investicionih projekata, upravljanje promenama i softversku podršku projektnom menadžmentu. Pored matičnog fakulteta predaje na više fakulteta u zemlji i inostranstvu. Od inostranih fakulteta najviše je angažovan na Fakultetu za upravu u Ljubljani. U dosadašnjem radu učestvovao je u izradi više knjiga i monografija od međunarodnog i nacionalnog značaja, a samostalno i u saradnji sa drugim autorima objavio je više naučnih i stručnih radova na kongresima, simpozijumima i u časopisima u zemlji i inostranstvu (preko 170 radova od toga 16 radova na SCI listi u kategorijama od M21 do M23). Bio je uključen u organizovanje mnogih naučnih i stručnih konferencija, a na više međunarodnih konferencija je bio predavač po pozivu. Član je redakcionog odbora časopisa Management: Journal of Sustainable Business and Management Solutions in Emerging Economies i European Project Management Journal. Član je Upravnog odbora Udruženja za upravljanje projektima Srbije, Svetske asocijacije za upravljanje projektima (International Project Management Association – IPMA) i trenutno je u zvanju IPMA award ambasador za Srbiju. Rukovodilac je Centra za profesionalnu sertifikaciju menadžera i jedan od osnivača Centra za Microsoft Project formiranog pri Udruženju za upravljanje projektima Srbije i pod pokroviteljstvom kompanije Microsoft. Takođe, član je Academy of Management (USA), Project Management Institute (USA) i The Chartered Management Institute (Velika Britanija), čiji se sertifikovani predavač za nivoe 5, 6 i 7 u oblasti Strateškog menadžmenta i liderstva. U svom radu sarađuje sa velikim brojem domaćih i inostranih organizacija, a angažovan je kao stalni ili povremeni konsultant od strane različitih državnih i vodećih privrednih organizacija. Kao rukovodilac i/ili predavač učestvovao je na brojnim edukativnim programima, specijalističkim seminarima i treninzima iz oblasti menadžmenta u zemlji i inostranstvu.\nDr Dragan Bjelica radi kao docent na Fakultetu organizacionih nauka, Univerziteta u Beogradu. Član je Saveta Fakulteta organizacionih nauka i stručnih organizacija iz oblasti projektnog menadžmenta (IPMA – International Project Management Association i YUPMA – Srpska asocijacija za upravljanje projektima). Njegovi naučni interesi, pored menadžmenta, uključuju upravljanje projektima, strateški menadžment, pripremu i ocenu investicionih projekata, softversku podršku upravljanja projektima, kao i upravljanje promenama. Objavio je preko 60 naučnih radova u Srbiji i inostranstvu u naučnim časopisima i na konferencijama, kao i poglavlja u monografijama. Osim toga, bio je u organizacionim odborima više nacionalnih i međunarodnih simpozijuma. Učestvovao je u realizaciji preko 10 naučnih i komercijalnih projekata u Srbiji i inostranstvu. Bio je predavač u preko 50 obrazovnih programa, stručnih seminara i obuka vezanih za implementaciju softvera za upravljanje projektima. Trenutno je na poziciji predsednika IPMA Young Crew Serbia i koordinator je nacionalnog takmičenja u upravljanju projektima. Takođe, angažovan je na programu integracije IPMA Young Crew asocijacija širom sveta kao IPMA Young Crew Coach and Mentor.


Efikasne reforme dovode nove investitore - CorD Magazine\nEfikasne reforme dovode nove investitore\nOsnovana 2005. godine kao Klub, Francusko-srpska privredna komora je već 8 godina punopravni član Francuske mreže Komora, sa ciljem da omogući i poveća francusko prisustvo u Srbiji i razvije bilateralnu saradnju na svim poljima\nKroz redovne kontakte sa Vladom, administracijom Srbije i saradnju sa svim relevantnim činiocima privrednog okruženja u Srbiji Komora lobira za poboljšanje poslovnog ambijenta i uslova za poslovanje članova, francuskih i srpskih preduzeća.\nTakođe, Komora pruža operativnu podršku preduzećima koja još ne posluju na našem tržištu, sa ciljem da motiviše što više francuskih firmi za dolazak u Srbiju, tako što će im olakšati prve korake pružajući usluge od ispitivanja tržišta do smeštaja u poslovnom inkubatoru Komore.\nSanja Ivanić je već sedam godina generalna direktorka i glavni operativac svih aktivnosti Francusko-srpske privredne komore.\nŠta konkretno kompanije koje već posluju u Srbiji najviše zanima, odnosno u čemu im Komora pomaže?\n– Najveći benefit od članstva je vidljivost u našoj poslovnoj zajednici, širenje mreže kontakata i ostvarivanje poslovne saradnje sa drugim članovima. Članovi su na taj način deo mreže jedne od najvažnijih evropskih privreda u Srbiji i imaju mogućnost, između ostalog, da učestvuju u preko 40 događaja godišnje.\nKada je reč o poznatim francuskim kompanijama, koje su u Srbiju počele da dolaze nakon 2000. godine, one imaju vrlo visoko razvijenu svest o značaju promocije francuskog biznisa i animaciji poslovne zajednice. One takođe pridaju veliku pažnju društveno-odgovornom poslovanju i temama koje su bitne za dobrobit građana u sredini u kojoj posluju.\nIz tog razloga nas svesrdno podržavaju u aktivnostima vezanim za podršku i animaciju mladih, studenata, talenata, startapova, održivog razvoja, ali i francuskih vrednosti u širem smislu. Tako, na primer, trenutno radimo na jednoj inicijativi koja se tiče očuvanja zdravlja zaposlenih u našim kompanijama članicama. Veliki deo naših članova u ovoj oblasti ima odlične programe i pakete benefita za zaposlene.\nZa preduzeća efikasno pronalazimo odgovarajuće partnere, bilo da je reč o dobavljačima, kupcima ili poslovnim partnerima\nU odnosu na prošlu godinu proces pridruživanja Srbije EU je odmakao, otvoreno je dosta poglavlja, pravna regulativa je unapređena. Kako na ove činjenice reaguju sadašnji i potencijalni investitori iz Francuske?\n– Svaki korak u promociji potencijala srpskog tržišta mora biti dobro argumentovan. Iako jedna od najvećih svetskih ekonomija, Francuzi su u biznisu prilično oprezni. Zato se prilikom odlučivanja oko ulaska na srpsko tržište najviše oslanjaju na svedočenja firmi koje su već imale iskustvo sa Srbijom. A njihovo iskustvo je u celini pozitivno, iako bismo svi želeli da se reforme odvijaju bržim tempom.\nViše puta smo naglašavali da je, čim je Srbija zvanično postala kandidat za članstvo u EU, broj francuskih preduzeća koja se interesuju za poslovanje u Srbiji drastično porastao.\nJedan od naznačenih ciljeva Francuske privredne komore je da olakša pristup srpskom tržištu. Kako izgleda okašavanje pristupa našem tržištu, odnosno koje su to prepreke koju investitori teško sami preskaču bez vaše pomoći?\nSanja Ivanić i gospođa i gospodin Moro\n– Najveći broj upita koje dobijamo vezani su za istraživanja tržišta: za preduzeća efikasno pronalazimo odgovarajuće partnere, bilo da je reč o dobavljačima, kupcima ili poslovnim partnerima. Kada je reč o investitorima, zasad, usled već spomenute francuske opreznosti, takvi su upiti ređi, ali za njih radimo iscrpnije studije tržista, gde ih upoznajemo sa finansijskim uslovima poslovanja u Srbiji, kvalitetom i cenom radne snage u njihovom sektoru, idealnim lokacijama… Tu imamo svesrdnu pomoć Razvojne agencije i Privredne komore Srbije.\nJednom prilikom ste rekli da Komora pomaže srpskim preduzećima da postanu partneri francuskih kompanija. U kojoj meri su srpske firme uspele da iskoriste prednosti saradnje sa vašom Komorom u kontekstu izvoza?\n– Taj sektor aktivnosti još uvek razvijamo. Prošle godine smo testirali interesovanje srpskih firmi za učešće na sajmu industrije i metaloprerade Midest koji se odvija u oktobru u Parizu, inače jednom od najvećih sajmova na svetu.\nInteresovanja ima, ali troškovi izlaganja u Francuskoj su neretko previše veliki za domaće firme. Uprkos tome, do sada smo već povezali dosta veliki broj srpskih firmi sa francuskim preduzećima i oni su, nakon prve inicijative, nastavili komunikaciju, a određen broj firmi je konkretizovao tu saradnju. Lep primer je Schneider Electric koji ovde radi sa mnoštvom lokalnih partnera, koji su takođe naši članovi.\nPrimer uspeha naše Komore u povezivanju privrednika je „Šnajder elektrik“ koji ovde radi sa mnoštvom lokalnih partnera, koji su takođe naši članovi\nAko govorimo o položaju Komore u Srbiji, da li ste zadovoljni saradnjom sa državnim institucijama kojima je privreda u ingerenciji?\n– Naravno, sve institucije koje su značajne za nas su vrlo predusretljive i ažurne, otvorene za saradnju. Imamo zajednički cilj – dovođenje francuskih investitora i poboljšanje poslovnog ambijenta, i u tome imamo podršku svih relevatnih ministarstava, agencija, kao i opštinskih vlasti.\nZa naredni period radimo na pripremi jedne vrlo važne poslovne konferencije iz oblasti medicine. Plan nam je da u novembru u Beograd dovedemo najveće francuske kompanije koje se bave koncepcijom i opremanjem bolnica.\nKakva je saradnja Francuske privredne komore sa ostalim privrednim komorama u Srbiji?\n– Sjajna! Pokrenuli smo pre više od pet godina prve Speed business meetinge sa ostalim stranim komorama, a pre dve godine i, za sada neformalnu, grupu evropskih komora u Srbiji.\nDrago nam je što smo ove godine premijerno uspeli da organizujemo zajednički susret osam evropskih privrednih komora u Srbiji, što je praktično najava drugih zajedničkih aktivnosti i inicijativa.


Brisel (Foto naslovi.net)\nSagovornici navode da će glavne teme razgovora biti sloboda kretanja i sprovođenje ranije postignutog sporazuma o "trajnim objektima u vezi sa integrisanim upravljanjem prelazima", a delegacije Beograda i Prištine predvodiće Marko Đurić i Edita Tahiri.\nDanas piše da njihovi izvori očekuju da će ovoga puta biti "napravljen makar mali pomak". U tom kontekstu, podsećaju da je zvanični Brisel očekivao da će tokom septembra i oktobra, kada je održano nekoliko rundi tehničkih razgovora, biti postignuti dogovori o sprovođenju sporazuma iz oblasti telekomunikacija i energetike, ali da se to nije dogodilo.\nPrema mišljenju njihovih sagovornika, ako naredni susret predstavnika Beograda i Prištine bude završen dogovorom, biće uvećane šanse za otvaranje novih pregovaračkih poglavlja Srbiji u decembru.\nPodsetimo, pojedini predstavnici briselskih krugova tvrde da je "moguće da Nemačka koristi briselski dijalog kao polugu da pokrene Srbiju", zbog čega bi bilo veoma važno da se u novembru održi i naredna runda briselskih pregovora na najvišem političkom nivou, odnosno da se u sedištu EU sastanu premijeri Srbije i Kosova, Aleksandar Vučić i Isa Mustafa.


Bezbedni u hraniteljskim porodicama | TV KANAL 9 NOVI SAD\nNaslovna EMISIJE Bezbedni u hraniteljskim porodicama\nBezbedni u hraniteljskim porodicama\nVIDEO K9: "Ukradena bezbednost" naziv je edukativne radionice koju je Fondacija Tijana Jurić organizovala za hranitelje novosadskog Centra za porodični smeštaj i usvojenje u Dečjem selu u Sremskoj Kamenici.\nRealnost u kojoj živimo je nažalost takva da su ovakve radionice neophodna prevencija koja bi deci trebala svakodnevicu učiniti sigurnijom, a odrasle koji se staraju o njima pripremiti da prepoznaju potencijalno opasne situacije u kojima bi deca i mladi mogli biti psihički ili fizički ugroženi.\n“Prevencija jeste najosnovnija delatnost Fondacije i mi ove godine imamo u planu da obiđemo 250 ovakvih ustanova, da li škola, mesnih zajednica, opština, biblioteka ili šta god. Tako da, ako pogledate, to je svake nedelje 3, 4, 5, 6, radionica i to je jedna velika stvar. Tako da zaista od ove godine krećemo u još jači rad nego što smo radili do sada, a mislim da smo uradili dosta i mislim da smo uradili dovoljno”, rekao je Igor Jurić ispred Fondacije Tijana Jurić.\nCentar za porodični smeštaj i usvojenje Novi Sad inače sprovodi brojne edukacije tokom godine u cilju jačanja kompetencija hranitelja s kojima sarađuju, a ova održana u utorak je inicirana od samih hranitelja koji su, kako kažu u Centru, prepoznali koliko je važno da dobiju što više informacija koje se tiču bezbednosti dece o kojoj brinu.\n“Ova edukacija se tiče direktno unapređenja kompentencije obezbeđivanja sigurnosti i bezbednosti dece na porodičnom smeštaju. Deca koja su bez adekvatnog roditeljskog staranja su posebno osetljiva korisnička grupa i dodatno su izložena nekim rizicima po njihovu bezbednost”, navela je Jelica Marić, savetnica za hraniteljstvo.\nSvaki vid edukacije važan je za hranitelje, naročito ako je ona usmerena na bezbednost u komunikaciji putem interneta i društvenih mreža koje su postale sastavni deo naših života, naročito mladih, smatraju sami hranitelji.\n“Pre svega očekujem kako da prepoznam sve moguće vidove i načine na koje može da se ugrozi bezbednost dece i kako da odreagujem u skladu sa najboljim načinom kako da zaštititmo dete i da ga eventualno sklonimo od mogućih dešavanja i nepogodnosti vezano za njegovo odrastanje, za narušavanje psihofizičkog stanja deteta”, kazala je hraniteljka Dragana Čobanović.\nNa teritoriji Sremskog, Srednjebanatskog i Južnobačkog okruga na kraju 2018. bilo je 850 hraniteljskih porodica u koje je smešteno više od 1.000 dece i mladih bez adekvatnog roditeljskog staranja.\nPrethodni tekstStart odbojkaške Mini lige\nSledeći tekstSlikom kroz svet – bez komentara


Tanjug 23. januara 2022. 18:31\nBEJRUT – Kuvajtski ministar spoljnih poslova šeik Ahmad Naser al-Mohamed al-Sabah izjavio je danas da Liban ne sme da bude platforma za neprijateljsku agresiju prema arapskim državama Persijskog zaliva.\nŠeik Ahmad je to rekao nakon sastanka sa predsednikom Libana Mišelom Aunom u Bejrutu, tokom prve posete jednog visokog zvaničnika arapskih zemalja Persijskog zaliva Bejrutu od diplomatskog raskola prošle godine, preneo je Rojters.\nOn je juče rekao da je premijeru Nadžibu Mikatiju dostavio predloge za izgradnju poverenja i da je njegovo putovanje koordinisano sa zalivskim državama.\n„Tražili smo da Liban ne bude platforma za bilo kakvu agresiju – verbalnu ili stvarnu“, rekao je šeik Ahmad posle sastanka sa Aunom.\n„Izneo sam ideje i razmišljanja… i čekamo odgovor“, dodao je on.\nDiplomatski izvori rekli su Rojtersu da se među predlozima od 12 tačaka našao zahtev da se Liban obaveže na Taifski sporazum iz 1989. godine kojim je okončan građanski rat u Libanu, pooštre granične kontrole kako bi sprečio šverc droge u Zaliv i pojača bezbednosna saradnja.\nOdgovor Bejruta se očekuje do kraja meseca na sastanku arapskih ministara spoljnih poslova u Kuvajtu.


Saša Janković, predsednički kandidat posetio Vrbas – Ljudi koje čekamo smo mi | Oko Nas\nSaša Janković, predsednički kandidat posetio Vrbas – Ljudi koje čekamo smo mi\n19/03/2017 Oko nas\n„Sa najviših nivoa vlasti nam se poručuje da smo lenji, neobrazovani i da treba da menjamo svest. To nam poručuje vlast koja je okupirala Srbiju. Nemamo čemu da se nadamo posle pet godina njihove vladavine, oni misle da su vlast i moć svemogući, zaboravljajući da je vlast odgovornost“, rekao je Saša Janković, okupljenim Vrbašanima u Hotelu Bačka. Dodajući da mi nemamo više šta da izgubimo i da nemamo više gde da se povučemo, jer oni će tražiti još i da pitanje svih narednih izbora, nije pitanje zbog nas, već je to pitanje života svih nas.\n“Nismo nepismeni, ni glupi, problem su oni, ne mi, naša vlast je ta koja pravi konflikte i u regionu, stvarajući privid da nas oni čuvaju od nas samih, to nećemo dozvoliti, sve što čekamo su ljudi kao mi i učinimo sve da Vučić izgubi izbore i to je tek početak, a ostaje nam da uspeh ostvarimo posle moje pobede“ poručio je Saša Janković.\nNa skupu je govorio akademk Dušan Teodorović, rekavši da svim sredstvima treba da se borimo za jednu drugu Srbiju, Srbiju u Evropi, i da moramo da verujemo u sebe i ljude koje čekamo, a to smo svi mi. Rade Veljanovski, profesor FPN je rekao da je kandidat Janković čovek koji nas ni u čemu nije izneverio, da zna i ume, da ima hrabrosti i on je odgovor građanima i on je ta alternativa, a ta istina teško dolazi do građana zbog toga što imamo opet državne i cenzurisane medije, a da se alternativa artikuliše neophodni su mediji, i zato ćemo pobediti jedino izlazom na izborima.\nSkupu se obratila Aida Ćorović, feministkinja i borkinja, koja je govorila o značaju rodne ravnopravnosti i o poštovanju ljudskih prava, kojima predsednički kandidat daje poseban značaj. Jasmina Dolapčev članica DS i koalicije Oslobodimo Vrbas, poručila je sugrađanima da se ne plaše i da stopiraju upropašćavanje Vrbasa.\nPrethodni članakVojislav Šešelj, predsednički kandidat SRS u Vrbasu – Spas integracija sa RusijomSledeći članakUnija žena SNS Vrbas u Domu zdravlja


Može li azerbejdžanski gas da potisne Rusiju sa evropskog tržišta - Sputnjik Srbija\n07:00 20.11.2019 (osveženo 10:59 20.11.2019) Preuzmite kraći link\nUz gasovod „Kavkaz-jug“, ova dva gasovoda su deo projekta „Južni gasni koridor“ koji je najavljivan kao ključna strategija za oslobađanje Evrope od ruskog gasa. Jednog dana tim koridorom bi trebalo da teče i gas iz Turkmenistana i moguće iz još nekih zemalja. Taj projekt se procenjuje na oko 40 milijardi dolara.\n„Ako govorimo sa stanovišta tržišne konkurencije, ukoliko se EU zaista bude pridržavala stava da potrošači treba da odlučuju šta im je isplativije po ceni i kvalitetu, onda ’Gasprom‘ nema razloga za bojazan da će azerbejdžanski gas potisnuti Rusiju. Ali, iz ove priče ne treba isključiti ni politički motiv. Moguće je da će biti preduzete određene mere koje će obezbediti da se na neko vreme snize cene isporučenog azerbejdžanskog gasa, a da se ta razlika nadoknadi iz raznih fondova. To će biti učinjeno u interesu proizvođača američkog tečnog prirodnog gasa, koji žele da preplave evropsko tržište i postanu lideri. To jest, glavni cilj ove političke konfuzije, koja između ostalog utiče i na tranzit ruskog gasovoda, jeste da se situacija na evropskom tržištu gasa dovede dotle da radi samo jedan dobavljač, dok bi ostali bili manje važni igrači, a jasno je da je taj glavni dobavljač Amerika. Drugim rečima, stvara se neravnopravna konkurencija“, kaže Ginko za Sputnjik.\n„Ovo što se dešava može dovesti do drastičnog pada cena, jer i drugi gasovodi mogu početi da se bave dampingom, odnosno uništenjem konkurencije prodajom proizvoda po cenama koje ne pokrivaju ili jedva pokrivaju troškove proizvodnje, u cilju sticanja monopola i za to mogu dobiti neku političku podršku, uključujući i od EU. Samim tim, oni mogu nastupiti sa nižom cenom gasa i na taj način oboriti rusku. Takva situacija, u stvari, ne odgovara nikome. Kada je konkurencija neravnopravna i štaviše veštačka, to je jedna stvar, a sasvim je drugo kada je konkurencija zdrava — ona znači i proizvođačima i potrošačima, jer pobeđuje projekat koji je najbolji u pogledu cene i kvaliteta“, kaže Ginko.\nPredsednik Turske Redžep Tajip Erdogan, predsednik Republike Srbije Aleksandar Vučić i predsednik Ukrajine Petro Porošenko na svečanom otvaranju Transanadolijskog gasovoda (TANAP).\n„Upravo to pokušavaju da postignu američki rivali koji bi želeli da ruski gas, a takođe i gas iz Azerbejdžana, ne budu tržišno konkurentni i interesantni. Njihova namera je da obeshrabre kompanije da rade na ovom tržištu i da stvore prazan prostor koji oni žele da zauzmu“, ističe Ginko.\n„Rusija je pristala da gradi ’Severni tok 2‘ koji je svima u interesu, ali onda masovno počinju da puštaju u rad neke gasovode i da se bave dampingom, koji nema ekonomsku, već političku podršku, pa ćemo onda i mi morati da spustimo cenu. Kao rezultat toga, svim proizvođačima gasa će u nekom trenutku postati neisplativo da rade na ovom tržištu, a američki proizvođači gasa nestrpljivo čekaju da svi zalupimo vratima i prestanemo da isporučujemo gas, tim pre što Rusija već ima projekat ’Snaga Sibira‘, koji je praktično gotov i ima velikog kupca — Kinu. Mislim da, prvo, moramo braniti našu tržišnu poziciju, jer je to u interesu evropskih potrošača i nas samih. Mi na evropsko tržište nismo došli kao gosti, nego kao punopravni učesnici i zato se moramo boriti za fer tržište i fer konkurenciju“, zaključio je ekspert.\nKonkurenti ruskom „Gaspromu“\nPrva faza TANAP-a završena je prošle godine i Turskoj je već isporučeno tri milijarde kubnih metara gasa, dok je ove godine izgradnja gasovoda završena u potpunosti. Očekuje se da će otvaranje biti održano 30. novembra i da će toj ceremoniji prisustvovati i predsednici Turske i Azerbejdžana.\nGasovod „Kavkaz-jug“ pušten je u rad 2006. godine i on prolazi po teritoriji Azerbejdžana i Gruzije do granice sa Turskom, TANAP pokriva tursko tržište, dok bi gasovodom TAP „plavo gorivo“ trebalo da poteče iduće godine.\nGasovod TAP bi trebalo da transportuje prirodni gas iz nalazišta Šah Deniz u Azerbejdžanu do Evrope. Počevši od grčko-turske granice, TAP gasovod će preći Severnu Grčku, Albaniju i Jadransko more da bi stigao do Italije.\nMnogi evropski političari su uvereni da će novi gasovodi postati pravi konkurenti ruskom „Gaspromu“ na evropskom tržištu, dok je većina eksperata saglasna da „Južni gasni koridor“, kao i prirodni tečni gas iz SAD koji stiže u Evropu, neće poljuljati rusku poziciju lidera na Starom kontinentu.\nKapacitet „Južnog gasnog koridora“, koji uključuje TANAP i TAP, iznosi 16 milijardi kubnih metara gasa godišnje, od kojih će šest milijardi kubika ići u Tursku, a svega 10 u Evropu. Poređenja radi, „Gasprom“ je prošle godine kroz sve svoje gasovode isporučio Turskoj i Evropi 200,8 milijardi kubnih metara gasa.\nAzerbejdžan zaista može da uzme od „Gasproma“ deo evropskog tržišta, ali to je samo malo „parče kolača“. Da bi projekat „Južni gasni koridor“ zaista postao pretnja „Gaspromu“, neophodno je sprovesti sve faze projekta, među kojima je i plan da jednog dana tim koridorom proteče gas i iz Turkmenistana, što će povećati kapacitet gasovoda na 31 milijardu kubika gasa godišnje. Ali, za sada je to još na dugačkom štapu, zato što za sada nema rešenja kako će Turkmenistan transportovati gas u Evropu. „Kamen spoticanja“ je nerešeno pitanje statusa Kaspijskog mora. Da bi Turkmenistan izgradio gasovod kroz Kaspijsko more direktno do Azerbejdžana, potrebno mu je ekološko odobrenje „kaspijske petorke“, a Rusija i Iran će biti protiv ovog projekta.


"Prava se krše putem prekobrojne obrade JMBG, nesrazmjerne kopije ličnih karata..." - Vijesti.me\nAGENCIJA OBAVILA 661 NADZOR\n"Prava se krše putem prekobrojne obrade JMBG, nesrazmjerne kopije ličnih karata..."\n"U oblasti slobodnog pristupa informacijama u informacionom sistemu Agencije registrovano je 660 organa vlasti, što je broj koji ni iz daleka ne odgovara realnom stanju", rekao je Lacmanović\nSavjet Agencije za zaštitu podataka i slobodan pristup informacijama, usvojio je 85 odsto od 7.204 žalbi, što je najbolja potvrda da ta institucija snažno afirmiše pravo javnosti da zna i mogućnost demokratske kontrole vlasti, ocijenio je njen član, Radenko Lacmanović.\nOn je, povodom obilježavanja 10. decembra Dana ljudskih prava i sedam godina od osnivanja ove institucije rekao da je Agencija od osnivanja u oblasti zaštite ličnih podataka obavila 661 nadzor.\n"Podnijeto nam je 170 zahtjeva za zaštitu prava. Izdali smo 176 saglasnosti za uspostavljanje zbirki ličnih podataka i 36 saglasnosti za iznošenje ličnih podataka iz Crne Gore", kazao je Lacmanović.\nPrema njegovim riječima, Agencija je dala 210 mišljenja o primjeni Zakona o zaštiti podataka o ličnosti, a 530 rukovaoca prijavilo je 1.609 zbirki ličnih podataka.\n"Ovim podatkom Agencija ne može biti zadovoljna imajući u vidu broj potencijalnih rukovaoca i zbirki ličnih podataka koji isti vode. U dosadašnjem iskustvu primjećujemo da su najčešći slučajevi kršenja prava na zaštitu ličnih podataka putem prekobrojne obrade jedinstvenog matičnog broja, nesrazmjerne kopije ličnih karata i nekontrolisanog video nadzora", kazao je Lacmanović.\nZato se, dodao je, u narednom periodu može očekivati intenzivna zakonodavna aktivnost Agencije kako bi ove pojave bile, ako ne u potpunosti suzbijene, onda umanjene.\n"U oblasti slobodnog pristupa informacijama u informacionom sistemu Agencije registrovano je 660 organa vlasti, što je broj koji ni iz daleka ne odgovara realnom stanju", rekao je Lacmanović.\nOn je podsjetio je da su od početka primjene Zakona o slobodnom pristupu informacijama u Agenciji evidentirane 7204 žalbe na odluke prvostepenih organa.\n"Ako imamo u vidu da je u 2013. godini Savjetu podnijeta 721 žalba po osnovu zahtjeva za slobodan pristup informacijama, a u tekućoj godini zaključno sa 6. decembrom 3217, jasno se nameće zaključak da transparentnost organa vlasti u njihovom radu ne ide u željenom pravcu i potrebnom dinamikom", smatra Lacmanović.\nPrema njegovim riječima, iskustvo u nepune četiri godine tokom primjene Zakona o slobodnom pristupu informacijama govori da su organi vlasti u početku najviše ćutali po zahtjevima za slobodan pristup informacijama, »potom se izgovarali da nemaju tražene informacije, a na kraju se i oglušavali na zahtjeve Savjeta da dostave predmetnu informaciju i potrebne spise predmeta«.\n"Zbog toga smo u protekle dvije godine i intenzivirali broj podnijetih inicijativa za pokretanje prekršajnog postupka. Insistiranje Upravnog suda da sprovodimo redovan a ne skraćeni upravni postupak definitivno otežava podnosiocima zahtjeva za slobodan pristup informacijama da do željenog dokumenta u posjedu organa vlasti dođu u zakonskom roku", pojasnio je Lacmanović.\nKako je kazao, činjenica da je od 7.204 podnijetih žalbi u preko 85 odsto slučajeva Savjet Agencije usvojio, najbolja je potvrda da snažno afirmišu pravo javnosti da zna i mogućnost demokratske kontrole vlasti.\nAgencija je Dan ljudskih prava 10. decembar i 7 godina od osnivanja te institucije obilježila štampanjem 110 primjeraka Priručnika za slobodan pristup informacijama i zaštitu ličnih podataka na brajevom pismu.\nPrema riječima Lacmanovića, jednakost svih pred zakonom je cilj kojem teži čovječanstvo od kad postoji priča o pravu i osjećaj za pravdu i pravičnost.\n"Boja kože, rasna pripadnost, vjersko, nacionalno, političko uvjerenje, status u društvu, invaliditet i slično nebi smjeli, mada često to i jesu, da budu razlozi za drugačiji odnos društvene zajednice ili same države prema ovim kategorijama stanovnika", smatra Lacmanović.\nKako je dodao, uviđajući činjenicu da u Crnoj Gori i dalje ne postoje uslovi za ravnopravan pristup pravdi i pravičnosti osoba s invaliditetom, u konkretnom slučaju onima koji imaju djelimičan ili potpun gubitak vida, Agencija je odlučila da štampa na brajevom pismu Priručnik za slobodan pristup informacijama i zaštite ličnih podataka.\n"Svjesni smo da osobe s invaliditetom, u konkretnom slučaju lica koja imaju djelimičan ili potpun gubitak vida, nemaju danas ravnopravan pristup informacijama o zaštiti ličnih podataka i pravu da vrše demokratsku kontrolu vlasti", rekao je Lacmanović.\nPrema njegovim riječima, u situaciji kada brojne barijere osobama s invaliditetom čine prepreku u njihovoj punoj inkluziji u širu društvenu zajednicu ovaj čin Agencije smatraju kamenčićem u mozaiku zvanom sprječavanje prepreka za punu integraciju ljudi bez vida u zajednicu kojoj prirodno pripadaju.


Domaćin ponovo iz duela izlazi sa bodovima? - Sportske novosti\nNaslovna H2H Domaćin ponovo iz duela izlazi sa bodovima?\nDomaćin ponovo iz duela izlazi sa bodovima?\nDanas od 15 časova i 30 minuta odigraće se utakmica 18. kola poljske Ekstraklase u kojoj će se sastati Visla iz Plocka i Arka iz Gdinje.\nVisla se trenutno nalazi na 11. poziciji (od ukupno 16) sa 20 bodova iz 17 utakmica, a zabeležili su 6 pobeda, 2 remija i 9 poraza. Kod kuće su uzeli 12 bodova iz 8 utakmica, a zabeležili su 4 pobede i 4 poraza.\nArka se trenutno nalazi na 7. poziciji sa 25 bodova iz 17 utakmica, a zabeležili su 6 pobeda, 7 remija i 4 poraza. U gostima su uzeli 9 bodova iz 7 utakmica, a zabeležili su 2 pobede, 3 remija i 2 poraza.\n30.07.17 EKS Arka Gdinja Visla Plock 1 : 1\n16.05.17 EKS Arka Gdinja Visla Plock 0 : 1\n22.04.17 EKS Arka Gdinja Visla Plock 1 : 1\n04.11.16 EKS Visla Plock Arka Gdinja 0 : 0\n08.07.16 KP Arka Gdinja Visla Plock 0 : 3\n27.02.16 KP Visla Plock Arka Gdinja 2 : 0\nVisla nije pretrpela poraz ni na jednoj od poslednjih 6 međusobnih utakmica sa ekipom Arke iz Gdinje, pošto su ostvarili 3 pobede i 3 poraza. Pored toga, na čak 5 od tih 6 utakmica bilo je 2 ili manje golova.\n[1X] 1,33 (6 od poslednjih 6)\n[0-2] 1,75 (5 od poslednjih 6)\n[1X&0-2] 2,30 (5 od poslednjih 6)\n[NG] 1,95 (4 od poslednjih 6)\nPrethodni tekstDerbi kola Premijer Lige BiH donosi nam mali broj golova?\nSledeći tekstGost je na redu da dođe do bodova!


Nvidijina akvizicija Arma zvanično propala, izvršni direktor dizajna čipova podneo ostavku\nBy redakcija 02/09/2022 Najnovije, Tech\nNvidia kaže da nije bila u stanju da ubedi regulatore da sporazum neće uticati na ARM-ov model besplatnog licenciranja i čak je ponudila da uspostavi poseban entitet koji će imati licence za dizajn čipova. Kao rezultat neuspelog dogovora, SoftBank, koji je trenutni vlasnik ARM-a, dobiće naknadu od 1,25 milijardi dolara, što će prikazati kao dobit u četvrtom kvartalu.\nNovi izvršni direktor Arm-a, Haas, rekao je u intervjuu da je prošla godina i po bila obavijena neizvesnošću dok je akvizicija Nvidia-ARM visila u vazduhu. I uprkos činjenici da ARM nikada nije bio bolji u finansijskom smislu, prinuđen je da otpusti neke svoje zaposlene.\nUpućeni kažu da kompanija planira da izađe na berzu u SAD, iako to nije eksplicitno potvrđeno. SoftBank je samo rekao da planira da ARM javno trguje bez navođenja više detalja u ovom trenutku, javlja Reuters.\nIzvor: reuters.com, Foto: print screen\nARM čip Dizajn dogovor Haas izvršni direktor Nvidia ostavka rezultat SAD SoftBank vlasnik


ČEKAJUĆI IZBORE: Krivična prijva potiv Dodika zbog zastrašivanja političkih protivnika – Balkanekspresrb.rs\nBosanskohercegovački ogranak međunarodne organizacije, Transparency International (TI), krivično je prijavio predsednika Republike Srpske Milorada Dodika, za koga su u toj organizaciji procenili kako je u dosadašnjem teku izborne kampanje u javnim nastupima pretio i zastrašivao političke protivnike, a potencijalnim biračima obećavao materijalnu korist.\nTransparency International BiH je krivične prijave poslao na adrese Tužiteljstva BiH i okružnih tužiteljstava u Banjoj Luci, Bijeljini i Trebinju, a Dodika terete zbog izjava koje je izneo u nastupima i na stranačkim izbornim skupovima preteći penzionerima, zdravstvenim radnicima, radnicima rudnika i termoelektrane u Gacku s kako bi uticao na birače i pridobivanja podrške na izborima.\nKako se navodi u saopštenju TI BiH, u Dodikovim izjavama s javnih skupova održanih u Ugljeviku, Banjoj Luci i Gackom od 18. do 22. avgusta postoje elementi krivičnih dela definisanih Mrivičnim zakonom RS koja se odnose na prinudu, povredu ravnopravnosti građana, javno izazivanje i poticanje nasilja i mržnje, podmićivanje pri izborima i glasanju i povreda slobode opredeljenja birača.\nProcena je kako je Dodik prekršio i odredbe Krivičnog zakona BiH koje zabranjuju uporabu sile, pretnje, prinude, podmićivanja ili korištenje nečijeg teškog ekonomskog stanja kako bi se uticalo na birače.\nU obrazloženju je navedeno kako je Dodik na javnim skupovima pretio penzionerima da će im biti oduzeta jednokratna pomoć ako ne budu glasali za njegov Savez nezavisnih socijaldemokrata (SNSD), lekarima koji su nezadovoljni stanjem u Kliničkom centru prijetio je kako im neće biti povećana plata, a zaposlenima u rudniku i termoelektrani u Gacku najavio je otkaze ukoliko budu glasali za konkurentsku Srpsku demokratsku stranku (SDS).\nTI je sve svoje prijave dokumentovao snimkama Dodikovih istupa u kojima su njegove sporne izjave (Agencije).\nGENERALNA SKUPŠTINA UN: Delegacija Kosova u Njujorku – na izlet


Vučićeva borba protiv korupcije još jedna maketa - NOVA stranka\nVučićeva borba protiv korupcije još jedna maketa\nPrave domete Vućićeve „borbe protiv korupcije“ najbolje pokazuje izveštaj međunarodne organizacije za borbu protiv korupcije Transparency international, objavljen 27. januara ove godine. Iz izveštaja se vide poražavajuće činjenice da su po indeksu percepcije korupcije (CPI) od svih evropskih zemalja iza Srbije samo Albanija, BiH i par zemalja bivšeg SSSR, a ispred i zemlje poput Jamajke, Gane i Senegala.\nDa je glavni generator korupcije u Srbiji kriminalni, nesposobni i bahati režim Aleksandra Vučića, vide i osećaju svi građani. Tu činjenicu potvrđuje izveštaj kroz nekoliko najvažnijih primedbi na rad aktuelne vlasti: „Medijski snažno eksploatisane, represivne aktivnosti u borbi protiv korupcije nemaju sudski epilog”, “netransparentnost u procesu donošenja odluka, kao i odbijanje ili oklevanje visokih organa vlasti da objave pojedine dokumente čak i kada time krše Zakon o slobodnom pristupu informacijama”. Zatim, “partijski uticaj na javni sektor” i posebno “novi izborni proces bez razrešenih optužbi za kupovinu glasova, sa neuređenom „funkcionerskom kampanjom“ i nizom spornih pitanja u vezi sa finansiranjem kampanje i njenom kontrolom”. Nema sumnje da će Srpska napredna stranka, kao pre svega profitna organizacija, sve pomenute koruptivne aktivnosti iskoristiti kako bi kupila još jedan mandat na predstojećim izborima.\nNova stranka naglašava da navedeni podaci nedvosmisleno potvrđuju pogubnost režima Aleksandra Vučića po institucije države i ogroman stepen destrukcije u njegovom delovanju. Razaranje institucija ima takve razmere da je smenjivanje Vučića imperativ i nije ideološko, još manje političko pitanje, nego pitanje opstanka savremenog srpskog društva. Toga moraju biti svesni svi građani i pokazati odgovornost izlaskom na birališta na prestojećim izborima.\nPrevious article\tNova pitanja poslanika NOVE za premijera u odsustvu Next article\tKo je odgovoran za uništavanje Apoteke Pančevo?


By redakcija 05/24/2022 Najnovije, Tech\nKompanija BOE (Beijing Oriental Electronics) nalazi se u nezavidnom položaju nakon što je otkriveno da su izmenili dizajn ekrana za Apple iPhone 13 uređaje kako bi povećali procenat uspešnosti tokom proizvodnje i samim tim uvećali svoj profit. Kako navodi portal TheVerge, BOE bi mogao da izgubi narudžbinu za preko 30 miliona ekrana za iPhone 14.\nO čemu se tačno radi? Prošlog oktobra, Apple je unajmio BOE kako bi napravili ekrane za iPhone 13 seriju mobilnih uređaja. Međutim, kineska kompanije izgleda nije ispoštovala ugovor u potpunosti jer je otkriveno da su promenili širinu električnih kola na tankim film-tranzistorima koji se nalaze unutar ekrana na iPhone uređajima.\nKompanija BOE se sada nalazi u situaciji da će najverovatnije izgubiti pravo za proizvodnju ekrana za iPhone 14 seriju telefona. Prema još uvek nezvaničnim informacijama, jedan od čelnika kompanije BOE otišao je u zvaničnu posetu u Kupertino, a kući se vratio bez potvrdne odluke o nastavku saradnje u proizvodnji ekrana.\nKako kažu eksperti, Apple će najverovatnije podeliti sve narudžbine za svoje ekrana između kompanija LG Display i Samsung Display. Samsung će najverovatnije proizvoditi ekran dijagonale 6,1 inča za iPhone 14 i iPhone 14 Pro modele, dok će LG proizvoditi ekrane od 6,7 inča za iPhone14 Max i iPhone 14 Pro Max.\nBOE ekrani, njihovom sopstvenom greškom, nisu uspeli da prođu rigorozni Apple test kvaliteta. Zaključak je da su zarad nešto većeg profita sebi dugoročno uskratili priliku za sarađuju sa jednim gigantom kakav Apple svakako jeste.\nIzvor: theverge.com, Foto: print screen\n30 miliona ekrana Apple Beijing Oriental Electronics Display Dizajn dugoročno ekran gigant iPhone 14 LG Display Max menjanje Proizvođači ruka Serija test